text:
– रामदेव शुक्ल
मीतू हम दूनू जने उहाँ पहुंचि गइल बानी जाँ, जहाँ से लवटले के कवनो राहि नइखे बँचल। अगहीं बढ़े के बा, चाहे एहर बढ़ि चलल जा, चाहे ओहर। बोलऽ कवने ओर चलल जाव?
मीता के लिलार चमकि उठल। कहली- ”तहार कहल आ हमार सूनल, ई कबसे हो रहल बा? बाकि एक बात पक्का बा कि हमार मतारी हमके जवन मंतर दिहले बाड़ी, ओकरा से हटि के हम कवनियो राह नाहीं धरबि। देबू कहलें- ऊ कवन मंतर हऽ?“। हमार माई कहलस- ”ए बेटी बिना परेम के बियाह सबसे बड़का पाप।“ हम पुछनीं- ”माई, ई हमसे काहें कहत बाड़ू? माई एक चुप्प तऽ सौ चुप्प।“ कुछ दिन बीति गइल तब एक बेर हम बाति के घुमा के पुछनीं- ”तहार बियाह के करावल? माई फेरू चुप। हम पुछनीं- अगुवा के रहल?“ माई के मौन टूटल- ई कुलि जानि के का करबू? हमन के जनमते इहे घुट्टी पियावल जा कि बेटी आन के घरे के बासन हई। जेतना जल्दी माई बाप के घर से अपने घरे पहुँचि जासु, ओतने नीमन। अब ई मति पूछऽ कि लइकी के आपन घर कहाँ बा? जँहवाँ मतारी बाप डोली में बइठा के भेजि दें, ऊ घर बेटी के आपन भइल। हम पुछनीं- ”मतारी बाप कइसे जानें कि लइकिया के कहाँ भेजे के बा? माई बतवली कि नाऊ बारी बाभन, उपरोहित केहू बता दे कि फलाना गाँव में फलाना अदिमी के होनिहरगर बा। बेटी के बाप भाई भतीजा के साथे जाके लइका देखि आवे। दर दहेज, दिन बार धरा जाव। तब लइकनी का केहू से जानकारी मिले कि तहार बियाह फलाने दिन के होई। बेटी के हिम्मति नाहीं रहे कि मुँह खोलें। एतना लइकई में बियाह होखे कि कुछु बुझइबे नाहीं करे। केतना जनी ससुरा जाके नइहर कबो लवटबो नाहीं करें। कहत कहत माई के कंठ गहबर हो गइल।“
ना जाने केतना लइकी के दुखदरद माई की कंठ से रोवाई बनि के फूटत रहल आ आँखी से बहत रहल। बहुत मनवले पोल्हवले की बाद माई चुपाइल। अगिले दिने हमसे कहलसि अब जमाना बदलि गइल बा। लइकी पढ़त लिखत बाड़ी। बालिग भइले पर बियाह के बाति चलति बा। बाकि अबहिनो बियाह खोजल आ पक्का कइल बेटी के बाप-भाई-नातहित के हाथ में बा।
बोलत बोलत माई चुपा गइलि। एह बेर हम ओकरे आँखी में आँखि डारि के पुछनीं- ”तें अपने बियाह से सुखी नाहीं भइले। बाबूजी से प्रेम नाहीं कइले? उनसे प्रेम नाहीं करेले?“
माई कहलसि- ”सुखी भइनीं। अब्बो सुखी बानीं। तोहार बाबूजी से हमके का नाही मिलल? धन दउलत, मान मरजाद, बेटा बेटी का नाहीं मिलल? उनके एइसन पति पाके कौनो दुख कइसे होई?“
हम कहनीं- ”तब काहें कहत बाड़े कि बिना प्रेम के बियाह पाप हऽ?“
माई मुसुकइली। कहली- ”हम तहनपाच खातिर कहत बानीं। नवका जबाना बा। पढ़त लिखत बाड़ू। नोकरी चकरी करबू त बियाह की मामला में पुरनका चाल कइसे चलबू? तहरी साथे पढ़े वाली लइकी लोग बियाह के बारे में का सोचेली, जनते होखबू। एही से कहनी हँऽ कि सोचि बूझि के चलिहऽ। तहार बाबूजी बहुत दिन से तहरी लायक लइका खोजि रहल बानें। हमसे कुछ कहेलें नाहीं, बाकिर भितरे फिकिर में घुलत रहेलें।
हम अचक्के पुछि परनीं- तें लइकई में केहू से परेम कइले रहले?“
माई हँसि के कहलसि- ”हमन के बियाह प्रेम कइले की उमिर में नाहीं भइल, पुतरी खेले वाली उमिर में भइल। हमार माई बतावे कि हम त माड़ों में सूति के ढिमिला गइनीं, मेहरारू उठाके बइठवली सँ। तब सेनुरदान भइल।“
मीता के बात सुनि के देबू कहलें- ”तहरी माई के मंतर सबकी जिनगी के मंतर होखे के चाहीं। आ हमरे तहरे जिनगी के मंतर त ई बटले बा। बाकि….।“
”बाकि का? मंतर बा त बाऽ। न पाछे लवटले के न जगह बा, न पाछा लवटले क जरूरत बा। आगे बढ़ऽ।“ मीता देबू के ललकरली।
देबू कहलें- ”एतना सोझ राहि नइखे मीता। तहार बाबूजी के जिनगी के सवाल बा।“
मीता झमकि के बोलि परली- ”उनके जिनगी के सवाल ओहर बा, त हमरे तहरे दूगो जिनगी के सवाल एहर बा। एगो जिनगी बचावे खातिर दूगो के आगी में काहें झोंकि दीहल जाव?“
”अबहिन किरोध में बाड़ू। एह् आगी से बहरा निकड़ि के सोचबू त समुझि जइबू कि हमरे तहरे आ बाबूजी के सोच में का फरक बा। बाबूजी के न एतना मानसिक विकास भइल बा आ न एतनी पढ़ाई लिखाई के सुविधा मिलल बा। उनके सोच ओइसने बा। जइसन उनके बाबूजी के रहल आ उनकऽ आजा परपाजा के रहल। ओह लोगन के विकास ईहे मानल जाई कि जनमते लइकनी के मुवा दिहले के अपराध मानल लोग। अब के धनीमानी माई बाप व गरभवे में बेटी के मरवा देत बा।“
मीता गहिर साँस छोड़ली। कहली- ”अपने जिनगी के डोर अपने हाथ में न रहे, एइसन जियले से अच्छा त ऊहे रहल कि जियहीं ना दीहल जाव।“
”बस करऽ मीता। जिनगी से बड़हन, जिनगी से अनमोल कवनो चीज नाहीं बा। जिनगी बाचल रही त केतनों ऊँच उड़ान भरल जा सकेले। रहल बात एह समय के त हमन के का करे के चाहीं? हम चाहत बानीं, एक बेर तहरी माई से बतियावल। उनसे बतियवले की बाद कुछ फरियाई।“ कहि के देबू मीता के अँखिये से दुलारि दिहलें। कहलें- ”माई से पूछि के बतइहऽ कि
कहाँ हमसे भेंट होई। तहरी घरे हमार गइल ठीक नाहीं रही। बाबूजी के जीव दुखावल नइखीं चाहत।“
संजोग एइसन भइल कि बाबूजी दू दिन खातिर अन्ते गइलें। मीता देबू के अपनी घरवे बोला लिहली।
मीता आ देबू के मन के बात उनके मतारी से जियादे के जानी। मनही मने ऊ गौरा पार्वती से मनावत रहें कि ई जोड़ी बिछुड़े ना पावे। बाकि ऊ अपने सवाँग के सुभाव जानत हई। उनके आन्हर परेम एतना दिन से सहि रहल बाड़ी। एक दिन बात चला दिहली- ”एजी, बबुनी एतना पढ़ि लिहली। अब अपने लायक लइका से बियाह करे के सुविधा उनके मिले के चाहीं।“ सुनते मीता के बाबूजी चिकरले ”कवनो लइका खोजि लिहले बा का? माई बेटी मिलि के कवनो परपंच रचले बाड़ू सो का? एइसन होखे त सुनिले- हमरी मउवत के बादे हमरी बेटी के एइसन बियाह हो पाई।“ कई दिन ले मरद-मेहरारू में अनबोलता रहल। हारि-पांछि के मीता के माई सब बात बेटी से बता दिहली। अपनी ओर से ईहो चेता दिहली कि तहन पाच अपनी मरजी से बियाह करे के सोचबऽ जा ओसे पहिलहीं तहार बाबूजी परान तेयागि दीहें। ओकरे बाद हमार का होई, सोचि लीहऽ जा। मीता सब बात देबू से बता दिहली।
सब कुछ जानि समुझि के मीता आ देबू आपस में राय कइले रहलें कि माई से बतिया के कवनो रस्ता सोचल जाई। देबू मीता की माई से हाथ जोरि के कहलें – ”तब आपे कवनो उपाइ बताईं। हमन के एतना दिन से एक दुसरे के जानत चीन्हत बानीं। बियाह कइल चाहत बानीं, बाकि एह सूरत में बियाह कइले के सोचियो नाहीं सकल जाला कि बाबू जी के जान चलि जाव। एइसन नौबत आवे ओकरे पहिले बियाह के बतिये भुला जाइल जाई।“
तड़पि उठली मीता-एतना आगे बढ़ले का बाद तूँ का बूझऽ ताड़ऽ कि बियाह से पाछे हटल जा सकेला?
देबू मुँह खोले, ओसे पहिलही मीता के माई बोलि परली- देबू बेटा। मीता त बउरा गइल बाड़ी। हमरा तहरी बुद्धि विद्या पर भरोसा बा। हम मरत दम तक तोहन लोगन के साथ देबे के तइयार बानीं। तू जानत बाड़ऽ कि मीता के एक जने भाई बाड़ें? उनके कब्बो देखले बाड़ऽ?
देबू कहलें- ”नाहीं माई, न उनके देखले बानीं, न उनके नाँव सुनले बानीं। मीता कबो बतइबो नाहीं कइली।“
मीता के बाबूजी जेसे परेम करेलें ओपर आपन एतना अधिकार मानेलें कि ओकर उठल बइठल व बोलल-चालल, खाइल-पियल, ओढ़ल-पहिरल, सोचल-बिचारल सब कुछ उनही की मरजी से होखे।
मीता के कपड़ा-लत्ता पर टोका टोकी नाही करें, इनके खाइल-पियल हमरी साथे होखे, बाकि बेटा के पलभर आँखि के ओट नाहीं होखे दीहल चाहें। लइकवा छोट रहल, तबले त बाप के इसारा पर नाचल। जब बड़ होखे लागल आ स्कूल के ओकर आपन साथी सँघाती बने लगलें त बाप से फरके रहे लागल। बाप चाहें कि बेटा अउरी केहू से न बोले, न बतियावे। उनही की लग्गे रहे, उनही के साथे खानपान करे, उनही के लग्गे बइठे सूते। लइकवा के जीव उबिया गइल त एक दिन स्कूले से भागि गइल। भगवान सोझ रहलें कि राही में हमरे भाई से भेंट हो गइल। मामा की साथे जाके ममहर में रहे लागल। हमार भाई आके हमसे बतवलें कि हमार बेटउवा अपने बाप से एतना चिढ़ि गइल बा कि उनके मुँह नइखे देखल चाहत।
बाप सुनलें त खूब लालपियर भइलें, कहलें- हमार बेटा होके हमही से टेढ़ रही?
हमार भाई समुझवलें- लइकन के अपने ढंग से सोचले समुझले के मौका देबे के चाहीं। कवनो लेखा बाप एह बात पर राजी भइलें कि बेटा सहर के स्कूल में पढ़ाई करो आ हास्टल में रहो। कई बरिस भइल छुट्टियो में हमार बाबू घरे नाहीं आवेलें। मामा घरे जालें चाहे कवनो साथी किहाँ चलि जालें। एतना बता के मीता के माई चुपा गइलीं। उनके आँखि ढ़बढ़िया गइल। कुछ देर केहू कुछ ना बोलि पावल।
देबू कहलें- बाबूजी के दुख बुझले के कोसिस करे के चाहीं। जवन अदिमी बेटा के एको पलछिन अलगे करे के तेयार न होखे ओही का जब ई पता चलल कि बेटा उनके देखल नइखे चाहत, त उनके जीवन कइसन भइल होई? ऊ कवने लेखा तीहा धरत होइहें? उनके दुख केतना बेथाह होई?
मीता के लेकार फूटल- ”अच्छा, माई, तें बताउ, का तोहरो उप्पर बाबूजी के एइसने परेम रहल? एही लेखा अपनी मरजी के गुलाम बना के तोके रखलें ?
मीता के माई बेटी कावर ताकते रहि गइली। कुछ देर बाद पुछली- तूँ त पढ़ि-लिखि के एतना हुनरगर हो गइल बाड़ू। तहरा का बुझाला? हमार कवनो आपन इच्छा कबो देखले बाड़ू? हमन के ऊ बाछी रहनीं जेकर पगहा माई बाप जेकरे हाथ थमा दीहल ओही के पाछे पाछे जाके ओकरे खूँटा पर बन्हा गइलीं। एक बात अउर सुनिलऽ अगर कब्बो ऊ बाछी पगहा तुराके भागि के नइहर चलि आवें त भाई-बाप खरहरा उठाके मारत पीटत ओही खूँटा पर पहुँचा के दम लें।“
एकर मतलब कि ”तूँ जनम भर अपनी ओर से कवनो इच्छा करबे नाहीं कइलू?“
बेटी के बात सुनिके मतारी कहली- इच्छा भइबे नाहीं कइल ए बेटी। जवन तहरे बाप के इच्छा, तवने हमार।
”माई तूँ झूठ बोलि रहल बाड़ू।“
देबू मीता के मुँह देखत रहि गइलें। मीता अपनी माई की आँखि में झाँकत रहि गइली। माई के चेहरा पाथर के हो गइल रहल। ओह घरी बुझाइल कि तीनों जने साँसो लिहल भुला गइल रहलें।तीनो जने के भित्तर केतना केतना हाहाकार उठत रहल, एकर लेखा जोखा केकरे बस के बात बा!
देबू ओह पाथर चेहरा के ताप सहि नाहीं पवलें। कहलें- ”माई, आदमी इच्छा के मूरत होला। हर छन एक न एक इच्छा मन में उपजत रहेला। एइसन कइसे हो सकेला कि रउवाँ मन में कब्बो कवनो इच्छा उपजले ना होखे। मीता ठीक कहि रहल बाड़ी। रउवाँ आपन साँच छिपा रहल बानीं। साँच बात बताईं।“
”तू ठीक कहत बाड़ऽ। मरद होके जनमल बाड़ऽऽ नऽ?“ बिना इच्छा के जीयल मरद का जानें? आ कइसे जानें? उनकर त पालन पोषन एह रूप में कइल जाला कि घर के सब लोग, बेटा के हर इच्छा के पुरावे खातिर काम करें। हमार बाप कहें- ”लइकन के मन बादशाही होला। जबले लइका अपने से नीक बाउर चेते वाला ना हो जा, तबले ओकर बात टारे के नाहीं चाहीं।“ त एइसन मयगर रहलें हमार बाप। बाकिर कब्बो हम उनके मुँह से ई ना सुनले रहलीं कि ”लइकी के मन बादशाही होला। लइकी होके जनमले के मतलब होत रहे, आन की इच्छा के आपन इच्छा मनले के टरेनिंग। एही के संस्कार कहल जात रहल।“
माई के पाथर चेहरा पिघलि गइल। मुसुकइली आ कहली-हम अपनी मीता के एइसन संस्कार नइखीं दिहले। हम इनके ई सिखवले बानीं कि अपनी इच्छा के दूसरे पर लदले के कोसिस जनि करिहऽ, बाकि दुसरे के नजायज इच्छा के अपने उप्पर लदाए मति दीहऽ। तू इनके जानत बाड़ऽ। ईहो जानि गइल होखब कि “मीता न आपन इच्छा दुसरे पर लादेली, न दुसरे के इच्छा के गुलाम बनेली।“
देबू खुलि के हँसि पड़लें। कहलें- माई एतना त हमहूँ पढ़ले आ समुझले बानीं कि परेम के मतलबे होला, जेसे परेम होखे ओसे ओसही होखे, अपनी इच्छा के गुलाम बना के परेम नाहीं कइल जा सकेला, बाकिर व्यवहार में एइसन कहाँ लउकेला?
मीता बोलि परली- ”काहें, लउकत नइखे? सोझहीं त बाड़ी हमार माई? एही से न हम कहनी हँ कि माई झूठ बोलि रहल बाड़ी।
माई के तनाव हल्लुक हो गइल रहल। कहली- चुप रहु। अच्छा मान लेत हईं, झूठ कहनी हँऽ।“ बाकि हम तोहके जवन सिखवले बानी ऊ त साँच बा नऽ? अब तू जा देबू मिलिके के सोचऽ जा कि कइसे तोहन लोग के बियाह हो जाय आ तहरी बाबूजी के जिनगी बाँचल रहि जा।
मीता जोर से साँस लिहली। बुझाइल कि बाबू जी के लवटले पर उनसे बतियावे खातिर साहस अपने भित्तर खींचि रहल बाड़ी। देबू कुछ नाहीं बोल पवले। चुपचाप गुनत मथत रहलें। माई पारापारी दूनू जने के मुँह ताकत रहली। अपनहीं चुप्पी तुरली- तहन पाच खूब पढ़ल लिखल बाड़ऽ जा। आपन ऊँच-नीच सोचे वाला त बटले बाड़ जा, अउरियो लोग के जिनगी राहि पर लगावे के लियाकत बा। बाबूजी के एगो अउरी पच्छ बा जवने के भुलाइल ठीक नइखे।
देबू पुछलें- ”ऊ कवन पच्छ हऽ?
माई कहलीं- जे अदिमी बेटी के बियाह अपनी मरजी से न कइले पर जान देबे के तेयार बा, ऊहे बेटी के एतना पढ़ावल कइसे?
देबू अचकचा गइलें। कहलें- ”एह बात पर त हमार धेयान गइले नाहीं रहल। ई त घोर अचरज के बात बा। एइसन अजगुत कइसे हो गइल?“
माई मीता की ओर देखि के कहली- ”इनहीं से पूछि लऽ।“
मीता के उफान उतरि गइल रहे। कहली- ”बाबूजी के चलित त हमार पढ़ाई ओतने रहि जाइत जेतना गाँव के मिडिल स्कूल में भइल। तकदीर साथ दिहलस। जूनियर हाईस्कूल में जिला में सबसे जियादे नंबर हमार रहल। हाईस्कूल में पढ़े खातिर हमके वजीफा मिले वाला रहल। बाबूजी कहलें- घरहीं पढ़ि के हाईस्कूल के परीक्षा देबू तब्बो फस्ट अइबू। माई की लगे रोवले से कौनो काम बने वाला नाहीं रहल। हम चिट्ठी लिखि के मामा के बोलवनीं। मामा अइलें। बाबूजी हठ नाहीं छोड़ें त मामा कहलें- ”रउवाँ पूरा जिला में नाक कटवावे पर उतारू हो गइल बानीं। जिला में टाप करे वाली लइकी के नाँव सरकारी हाईस्कूल में लिखाई, ई सब जानत बा। जब प्रिंसिपल के मालूम होई कि एतना तेज लइकी के बाप एतना गँवार बाड़ें, त अखबारों में नाँव छपि जाई, ओकरे नीचे छपाई कि देखल जाव, एह जबाना में एइसनो लोग बा।“ हम सब के जगहँसाई होखी। बेटी के जिनगी बरबाद होखी, तवन कलंक अलगे।
नकिये कटइले की डर से त बाबूजी घर से बहरा जाए नाहीं दीहल चाहत रहले। जब ई जनलें कि नाहीं पढ़वले पर अउर बेइज्जती होई तब शहर भेजे के तेयार भइलें। मामा ले जाके सरकारी हाईस्कूल में नाँव लिखवलें, हास्टल में जगहि दियवलें आ ओइजा की प्रिंसिपल से हमार कुलि हाल बतवलें। ऊ कहली- ”इनके बाबू जी से कहि दीहऽ कि हम इनके अपने बेटी बना के राखबि आ पढ़ाइबि। प्रिंसिपल जवन कहली तवन एह लेखा पूरा कइली कि कुछुए दिन बाद हास्टल छोड़ा के हमके अपनी घरे में राखि लिहली।
कवने लेखा हमरी साथे मेहनत कके हमके हाईस्कूल में बोर्ड परीक्षा में प्रदेश में तिसरी जगहि लेबे लायक बना दिहली, एकर लमहर कथा बा। एकर सुफल ई भइल कि हमरे माई-बाबूजी के बोला के जिला के कलक्टर साहेब एतनी बुधि आगर बेटी जनमवले खातिर माला पहिरवलें आ शाल ओढ़वले। तब बाबूजी का बुझाइल कि बेटी के आगे पढ़वले से केतना फैदा हो सकेला। ओकरे आगे इंटर आ बीए तक ले पढ़ाई हम बिना घर से खर्चा लिहले अपनी दुसरकी महतारी ओही प्रधानाचार्या की देखरेख में पूरा कके यूनिवर्सिटी में आ गइनीं, कइसे एम0ए0 भइल, अब रिसर्च हो रहल बा, ई सब तोहरा से जियादे के जानी?“ एतना मान-सनमान हमरी वजह से बाबूजी के मिलल कि लोग से हमार बखान करत अघइबे नाहीं करें। माई जनली कि हमरे जोग दमाद खोजे खातिर बाबूजी परेसान बाड़ें। हमसे कहली तब हम अपने आ तहरे बारे में बतवनीं। माई समुझली कि बेटी के पढ़ाई लिखाई आ आदर सनमान से बाबूजी के मन बदलि गइल होई। एक राति बिना हमार तहार नाँव लिहले बाबू से पुछली कि बचिया अपने जोग पढ़ल गुनल अदिमी से बियाह कइल चाहे त कइसन रही? ओकरे बाद का भइल जानते बाड़ऽ। दूनू जने उनके हठ के आगि में झँउसात बानीं। हमने के नाहीं, अब त माइयो झँउसा रहल बाड़ी।
मीता बात कहि के चुपा कइलीं। बुझाइल कि अब कुछ कहे-सुने के रहि नाहीं गइल बा। देबू के चेहरा अउरी गम्हीर हो गइल। माई दूनू के चेहरा पढ़ली आ हुलसि के कहली- ”ए धिया का गुनावनि कइले बाड़ू। हमरे बिसवास पर भरोसा करऽ। तहन के बियाह होके रही, हमार चाहे जवन गति बने।“
मीता का बुझाइल कि माई छछात दुर्गा हो गइली।
मीता सचेत हो गइली। कहली- ”माई तहार बिसवास हमन खातिर सबसे अनमोल बा। हमन के फिकिर दूसर बा। हमन के बियाह तब्बे कइल चाहबि जा, जब तहार आ बाबूजी के सोगहग असिरबाद मिलि जाई। एक दुसरे की देहि के लालच हमन के प्रेम के आधार नइखे। बियाह सबकी सनमति से होई, तब्बे होई। भागि पराके, बाबूजी के जीव दुखा के बियाह कइले की बदले हमन एसहूँ रहि सकीलें।“
गाँव में पोस्टमैन साहेब हफ्ता दस दिन में कब्बो एक दिन आवेलें। अइलें, आ मीता के नाँव के बड़हन लिफाफा रजिस्ट्री वाला ले अइलें। दुआर पर बाबूजी के हाथ में देके एगो कागद बढ़ा के कहलें- ”हे पर दसखत कऽ दीहल जाव।“ बाबूजी लिफाफा पर लिखल नाँव पता पढ़लें। चिट्ठी पावे वाला के नाँव लिखल रहल मीता। उनकर पता रहल, मार्फत श्री निवास शर्मा। ओकरे नीचे गाँव डाकखाना, जिला सब लिखल रहल। बाबू जी लिफाफा आ रसीद वाला कागद पोस्टमैन के थमा के कहलें – ”ई हमरे नाँव के चिट्ठी नाहीं हवे। भित्तर से जनाना लोग के बोल के दे दऽ आ ओही लोग से दसखत करा लऽ।“ लिफाफा लवटावत में लौछेड़े भेजे वाला के नावे पता पढ़ि लिहलें। बुझाइल कि उनके बेटा के नाँव लिखल बा। कई साल हो गइल बाप-बेटा के देखा देखी नाहीं भइल। मन में कचोट ऊठल बाकि भितरे घोंटि लिहलें। सोचि लिहलें कि कहीं रहे, भले रहे। चिट्ठी आइल बा। कवनो बतावे लाएक बात होई त मतारी बेटी बतइबे करिहें। भित्तर के ई हालि कि लिफाफा खोलि के मीता भाई के बियाह के नेवता पढ़ली। दुबारा पढ़ली। तिसरी बेर पढ़ली। हर बेर उनके चेहरा के रंग बदलत गइल। उनके माई बेटी के मुँह देखत रहि गइली। बेटी अपनी ओर से कुछ नाहीं बतवली त माई पुछली- ”कस रे, केकर चिट्ठी हवे आ एइसन का लिखल बा कि तोर बोलिए बन्न हो गइल।“
मीता कहली- ”जब जनबू कि एह चिट्ठी में का लिखल बा, त तहरो हालि ऊहे हो जाई, जवन हमार भइल बा।“
माई कहली- ”अच्छा, बताउ का लिखल बा। जवन हालि होई तवन होई। बात बताउ पहिले।“
मीता कहली- ”करेजा कस के सुनऽ, तहरी बेटा के बियाह हो गइल। ओही के नेवता हऽ।“ बाबूजी के नाव से नइखे आइल, बाबूजी के मार्फत हमरे नाँव से आइल बा। बियाह कचहरी में भइल। तहरी पतोह के नाँव हऽ सोनी। ऊ कहाँ के हई, उनके माई-बाप के हऽ कुछ नइखे लिखल। तोहरे बाबू की ओर से ईहे लिखाइल बाकि सोनी से हमरे बियाह की खुशी में दस जून के जुहू बीच के सन एंड सैंड होटल में दावत में आके हमन के असीसल जाव। दस तारीख बितले पाँच दिन हो गइल। अब हम चहबो करीं त गइले के कवनो जोगाड़ नइखे।
मीता एक्के साँसे एतना बोलि के चुपा कइली। उनके माई कुछ देर चुपाइल रहली आ अचक्के ठठा के हँसे लगली।
मीता चिहा के पुछली- ”काहें हँसत बाड़े?“
माई कहली- ”हँसत बानी तहरी बाबूजी के बात सोचि के। अबहिन त तहरिये बियाहे की बात पर परान तेजत रहलें हा, अब बेटा के एइसन बियाह के बात सुनिहें तब उनकर कवन गति होई?“
मीता कहली- अपने बाबूजी के हम जेतना जानि पवले बानीं ओह हिसाब से बेटा के ऊ अपने मन से निकालि दिहले बानें। जब बाप-बेटा में कवनो लगाई छुवाई कब्बो नाहीं रहल त ऊ चाहे जवन करें, बाबूजी के ठेंगा से। खा-पीके सुता परि गइल त मीता के माई बहरे निकड़ि के पति के सिरहाने खड़ा भइली।
ऊ सूतल रहलें त जगावे के परत। जागले रहलें। उठि के बइठि गइलें। पुछलें- ”कुछ कहे के बा? आवऽ बइठि जा।“
मीता के माई का बुझाइल कि मालिक के बोली पहिले जइसन कड़क नाहीं रहि गइल बा। एह नरमी के कारन का हो सकेला? जवन कारन होखे, हम जवन बात कहे आइल बानीं ओकरे खातिर ठीके बा। कहली- ”आजु ले कब्बो अपने के साथ दुआर पर खटिया पर बइठल बानीं कि बइठीं। रउवाँ जनलीं हँऽ भेजे वाला नाव उनहीं के रहुवे। का लिखल बा चिट्ठी में?“ मीता बतवली हऽ कि बाबू के बियाह बंबई में कवनो सोनी नाव की लइकी से भइल बा। ओही की खुशी में दावत रहल पाँच दिन पहिले।
”एकर मतलब ई भइल कि तहार बाबू मीता के दावत में बोलावल नाहीं चाहत रहलें। एह चिट्ठी से हमके-तहके बतावल चहलें कि अपनी मनमरजी से ऊ आपन बियाह कऽ लिहले बाड़ें।“ मालिक की बोली में न दुख बुझाइल, न सुख। अगिले छन मीता के माई अचरज से भरि गइली जब सुनली- ”अब पतोहि उतरले के तेयारी आराम से करिहऽ। कब्बो न कब्बो त तहार बाबू तहरी पतोह के लेके अइबे करिहें। ईहो हो सकेला कि नाती भइले कि बादि आवें।“
मीता के माई अदकि गइली। ई सोचि के सका गइली कि बुढ़वा पगला गइल का? न त एतना नरमी से ई कबो बतियवले रहलें हँऽ, न एतना लमहर बतकही कइले के इनके आदत रहलि हऽ। ऊ धेयान से मालिक की आँखि में आँखि डारि के ताके लगली। मालिक कहलें- ”काहें एतरे ताकत बाड़ू?“ हम पगलाइल नइखीं। सोचबू त तुहँऊ बुझि जइबू कि आगे ईहे कुलि होखे वाला बा। लइका अपनी मरजी से जीएँ।
मीता के माई के जीव थीर भइल कि मालिक के होसहवास ठीक बा। एह मौका के फैदा उठावे के खेयाल आ गइल। कहली- ”अब मीता के जिनगी के सवाल पर सोचे के समय आ गइल बा। हमन के कुछ फरियावल नाहीं जाई त ईहो मामला अझुरा जाई। बोलीं, का सोचत बानीं?“
मालिक के सुभाव त एह सवाल पर भड़कि जाए वाला रहल, बाकि आजु कुलि बात अजगुते हो रहल बा। तनिको रिसियइलें खिसियइलें नाहीं, ”अब तूँ ही बतावऽ का करेके बा। कवनो लइका ओकरा पसन्न परि गइल होखे त बता देउ। ओसे पूछि के हमसे बता द। ईहे डर लागत बा कि कवनो लंपट लफंगा ओके न फँसा ले!“
मीता के माई कहल चहली कि लइकवा त लाख में एक बा, उनसे मिल चुकल बा, बाकिर कुछ सोचि के बतवली नाहीं। कहली- ”रउवाँ कहत बानीं त हम मीता से पूछबि।“
अगिले दिन मीता के खिया-पिया लिहले कि बाद उनके माई हुलसि के बतवली कि उनके बाबूजी के मन नरमा गइल बा। उहाँ का ओह लइका के बारे में जानल चाहत बानीं। जेके तू पसन्न कइले बाड़ू। अब ई सोचऽ कि कवने जुगुति से देबू के बारे में उनके बतावल जाव! मीता बाबूजी की नरमी पर बिसवास तुरंते नाहीं कइली। भितरे जीव धुकधुकात रहल। उनके मन में मैडम के खेयाल आइल। सोचली कि बाबूजी उनहीं पर पूरा भरोसा करेलें। माने लें कि मैडम की वजह से उनकी बेटी के जिनगी बनि गइल आ एइसन बेटी के बाप भइले के नाते उनहूँ के समाज में आदर सनमान मिलल। माई से कहली- ”कवनो लेखा देबू के नाँव बाबूजी के कान में मैडम के मुँह से डरवा दीहल जाव। बाबूजी इनकार नाही करिहें।“
माई पुछली- मैडम कहाँ बाड़ी आजकाल?
मीता उदास हो के कहली- ”ईहे त नइखे मालूम। दिल्ली से रिटायर भइले कि बाद मैडम केरल चलि गइली। ओइजा के पता ठेकाना मालूम नइखे।“
माई कहली- ”पता ठेकाना मालूम नइखे, तब हमरा एगो झूठ बोले के परी।“
मीता- ”कइसन झूठ?“
माई- “धरम झूठ।“
मीता- बुझउवल मति बुझाउ। ”धरम-अधरम में साँच-झूठ के फरक होला। जवन साँच ह तवन धरम, जवन झूठ, तवन अधरम। धरम झूठ का होला?“
माई कहली- ”हम तहन पाच की लेखा ढेर पढ़ल लिखल त नइखीं, बाकि एतना जानत बानीं कि जवने झूठ से केहू के नोकसान ना होखे, केहू के जान बचि जा भा केहू के भलाई होखे, ओह झूठ के धरम झूठ कहल जा सकेला।“
मीता- ”तब तहार धरम झूठ का हऽ?“
माई- ”हम तहरे बाबूजी से बताइबि कि राउर बेटी जवने लइका के पसन कइले बा, ऊ ओहू से जियादा जोगता वाला बा। उनकर महतारी ऊहे मैडम हई, जिनकी वजह से मीता के जिनगी बनि गइल आ मीता के माई-बाप के समाज में एतना आदर सनमान मिलल।“
मीता- ”बाबूजी मानि जइहें बाकि देबू कइसे मनिहें?“
माई- हम देबू के मन पढ़ि लिहले बानीं। जवन अदिमी एतना पवित्तर प्रेम कऽ सकेला, ओसे अधिक धरम के समुझी? देबू के परेम देहि के लालच से उप्पर बा। हर तरह के लोभ लालच से उप्पर बा। ओके प्रेम कहऽ चाहे धरम कहऽ, एक्के बात बा। जवन मैडम बिना कौनो सवारथ के तहार जिनगी बनावे खातिर तन-मन-धन से एतना मदद कइली उनके बेटा रहतें त देबू जइसने रहतें। हमरे मन में देबू मैडम के बेटा बनि के आइल बानें त अकारथ नाहीं जाई हमार भाव। मीता के आँखि में उजास लउकल। उनके माई के बिसवास अउर बढ़ि गइल। कहली-”आ एक बात अउर। तहरे बाबूजी के हिरदय मोम काहें हो गइल! साइत परेम बिना बोलले आपन काम करेला।“
(पाती पत्रिका के अंक 75 ‘प्रेम-कथा-विशेषांक’ से साभार)
शीतल सुयश, राप्ती चौक, आरोग्य मंदिर, गोरखपुर, 273003


c: text/html

text:
हमनी के छोड़ी के नगरिया ए बाबा
कि आरे बाबा छोरि दिहलें घर परिवार कवन बनवा माई गईली हो
हमनी के छोरि के नगरिया ए बाबा
कि आहो बाबा सूनी कई के घरवा-दुवार कवन बनवा माई गईली हो
गउवां के लोगवा केहू-केहू से ना बोले
छोटका लइकवा भोर ही से अंख नहीं खोले
सुनसान भइली डगरिया ए बाबा
कि आरे बाबा निमिया हो गईल पतझार कवन बनवा माई गईली हो
कईसअ हो बाबा हमरी माई से मिला द
सपरो तजा के हमरो अरज सुना द
छोटका के छोटे बा उमिरिया ए बाबा
कि आरे बाबा परिलीं हम पउआं तोहार कवन बनवा माई गईली हो
कि आरे बाबा सूना कई के अंगना दुवार कवन बनवा माई गईली हो.

robotstxt: allowed

filter: keep


text:
तहार नाम लेत भोर
तहार नाम लेत भोर से साँझ करी ला,
हर पल तोहरा के अपना पास देखि ला.
जतना बेर साँस ना तू लेहत होखबू,
ओह ले अधिका त हम तोहके इयाद करी ला.
More Bhojpuri SMS
दू गो दोस्त रहले.
नीमन दोस्त रहलें.
बहुत नीमन दोस्त रहलें.
बहुते नीमन दोस्त रहलें.
अरे छोड़ ना यार! हमनी से नीमन थोड़हीं रहलें...
जोतिषी जी बतलवलन हा कि तोहरा मोबाइल पर अबहीं कंजूसी के महादशा चलत बा. जल्दी से एगो एसएमएस भेजि के ओकर शान्ति करावऽ ना त तहार मोबाइल चोरी हो जाए के पूरा अनेसा बा!...
हँसेलऽ हँसावे खातिर,
रोवेलऽ सतावे खातिर,
एक बेर रुस के त देखऽ,
मर जाइब हम तोहके मनावे खातिर!


text:
भोजपुरी भाषा के प्रचार प्रसार आ विकास खातिर बिहार भोजपुरी अकादमी से मिलल अकादमी सम्मान भोजपुरी मेगा स्टार मनोज तिवारी राजभवन के वापिस भेज दिहलन. कुछ दिन पहिले पटना में भइल भोजपुरी अकादमी के कार्यक्रम में राज्यपाल डी.वाई. पाटिल के हाथे मनोज तिवारी के ई सम्मान दिहल गइल रहुवे बाकिर बिहार भोजपुरी अकादमी का ओर से भोजपुरी गायकन आ कलाकारन के अनदेखी होखला से दखी होखे मनोज तिवारी ई फैसला लिहलन.
चर्चित गायक भरत शर्मा आ गायिका पद्मश्री शारदा सिंन्हा आ तमाम भोजपुरी सितारन का साथे अकादमी के दोयम दर्जा के बेवहार से आ अवधी गायिका मालिनी अवस्थी के भोजपुरी अकादमी के ब्रांड अम्बेसडर बनवला से मनोज तिवारी दुखी बाड़न. कहतारें कि हमनी के भोजपुरी फिलिम इंडस्ट्री में रवि किशन, दिनेशलाल यादव ‘निहुआ’, पवन सिंह आ कल्पना पटवारी जइसन लोगो बा जे भोजपुरी भाषा के बहुते प्रचार प्रसार कइले बा आ करत बा बाकिर ओह लोग के भोजपुरी अकादमी सम्मान के लायक समुझल त दूर ओह लोग के अपना कार्यक्रम में नेवतबो ना कइलसि. ई दख के बात बा आ तमाम भोजपुरी कलाकारन के अपमान बा.
मनोज तिवारी के कहना बा कि अगर अकादमी चर्चित गायक भरत शर्मा भा चर्चित गायिका शारदा सिन्हा के आपन ब्रांड अम्बेसडर बना लेव त उ सम्मान वापिस ले लीहें. इहो कहलन कि बिहार सरकार से उनुका कवनो गिला शिकवा नइखे. शिकायत बा त भोजपुरी अकादमी के एह नयका फैसला से.
(शशिकांत सिंह, रंजन सिन्हा)


text:
दहेज
बाप देखीं बेटा के, बोली लगवले बा |
देवे वाला ख़ुशी से, गर्दन झुकवले बा ||
मोल भाव होता, देखीं सपना के ||
शान से बेचता, केहू अपना के ||
अरमान के होखता, खुला ब्यापार |
नइखे पुछात, लईकी के बिचार ||
दहेज के भूख त, बढते जात बा ये भाई |
पइसा के मोल से, देखीं गुंजी शहनाई ||
दहेज मांगल त, अब बन गईल बा शान |
पाई पाई जोर के, पूरा कराता अरमान ||
कुरीति के निचे, आत्म सम्मान बा दबाइल |
दे के दहेज़ , आग में घिवे डलाइल ||
बीमारी ह समाज के , कानून से ना ओराई |
ना रोकाई त दिन दिन बढ़ी, एक दिन बौराई ||
दहेज़ के बदले, जहां होता लईकी के बिदाई |
शामिल न होखे केहू, जेमा दहेजलिआइ बा दिआइ ||
दहेज क चलनिया
देखीं बदल गईल, सभकर चलनिया
बदल गईल गांव शहर मालिक मलकिनिया
बदल गइले गुरु चेला, घर दुवार अउरी चोहनीआ
डहर त बदली गईल, बदलल मुहनिया
ना बदलल त एके बात, दहेज़ के चलानिया
बढ़ते जात बा, चाहे अजोर हो चाहे अन्हरिया
एके कोख से जनमेला, बेटा चाहे बेटी
एके नियर होखेला, गर गर्दन आ नरेटी
एके लाड से पाळेल, पढ़ावेल लिखावेल
जिनगी के निक जबून पाठ सिखावेल
बेटा तो बंश बेल, बेटी हिय बिया
खोजाई दमाद अइसन, जुड़ा जाए हीया
पढ़ लिख बेटी जब भइली सयान
दमाद खोजाये लागल दुनिआ जहान
पढ़ल लिखल लइकन के बोली लागल
सुनके दहेज बेटीहा के निदे भागल
दहेज में कमी देख बेटहा भागल
भाई, बाप सोचले, दहेज में बखरा दिआइ
जवन मांगी बेटहा, उ पूरा कइल जाई
हित नात अगुवा से, बिआह ठीक भइल भाई
निक बा दमाद , सुन नाच गइली माई
खोज खोज मंगाता, दहेज़ में समान
लागत बा सास ननद के हाथे बा कमान
इहे बा हमनीके, समाज के चलनिया
दहेज के साथ, ससुरा जाई बहिनिया
कवना मसकत से,दहेज़ जुटावल बा
कुल मांग पूरा होइ, इहे बत्तावल बा
दहेज देख के, सब खुश बा ये भाई
केहू के नेग मिली, केहू के बिदाई
देखीं समाज के गजब चलानिया
उड़ता नोट लुटे गवनीया बजनिया
मांगता नेग देखीं पंडित पवनिया
ना मिली मुँहमाँगा, ता चढ़ जहिये छनिया
पाई पाई जोड़ के, दहेज त दिआइल
कम दहेज के तबो काहे ताना सुनाइल
तिलक दहेज वाल किश्त ना ओराइल
देवरानी पतोह वाला नाता भहराईल
तारकेश्वर राय
ग्राम + पोस्ट : सोनहरियाँ, भुवालचक्क
गाजीपुर, उत्तरप्रदेश
इहो देखीं:


text:
– जयंती पांडेय
रामचेला पूछले बाबा लस्टमानंद से कि ई जूता बड़ा अजीब चीज ह. बाबा कहले, हँ एकर लमहर इतिहास बा, अब देखऽ ना कुछ साल पहिले बगदाद में एगो पत्रकार महोदय जार्ज बुश पर जूता तान दिहले. बुश भअई ओह घरी अमरीका के राष्ट्रपति रहले. अब ओकरा बाद त नेता लोगन पर जूता ताने के आ जूतिआवे के बाढ़ आ गइल. पाकिस्तान के अबसे पहिले के राष्ट्रपति मुशर्रफम अबहीं जे बाड़े जरदारी भाई, चीन के बेन जिआओ, ई सब लोग के जूतियावे के कोशिश हो चुकल बा. अपनो देश में इहे होत बा.
कुछ दिन पहिले जरनैल भाई, उहो त एगो पत्रकारे रहले, प्रणव दादा पर जूता बिग दिहले आ कुछ दिन पहिले कांग्रेस के जनार्दन द्विवेदी त सफा जूता खात खात बांच गइले.
वइसे ई जान जा बाबू रामचेला कि ई जूता बड़ा काम के चीज ह. बाबा अतना कहि के सुर्ती थूक दिहले. आगे कहले, हँ त जान जा रामचेला कि एह जूता के महातम पुरनका जमाना से चलल आवत बा. जूते के एगो भाई रहले खड़ाऊँ. ओकरा के भगवान राम पहिरले आ भाई भरत ऊ खड़ाऊँ गद्दी पर राखि के १४ बरीस ले शासन चलवले. अब के जमानो में ओकर बड़ा मोल बा. अंग्रेज जमाना में हमनी भारत के लोग के फौज में भरती करवावे खातिर राष्ट्रकवि दिनकर लिखले,
भर्ती हो जा रे रंगरूट
इहां मिलेगी टूटही पनहिया
वहाँ मिलेगा बूट
भर्ती हो जा रे रंगरूट.
एकरा बादो बाति नइखे ओराइल. आजुओ का जमाना में जयललिता का घरे एक हाली छापा पड़ल रहे त कई सौ जोड़ी चप्पल धराइल रहे. आजु जे जूता शानदार होखो त लोग बूझेला कि निकहां बड़का आदमी ह. आ तनी फाटल चाहे मुँह बवले होखो जूता त ठाढ़े इज्जत चलि जाला. रिसर्च से पता चलल बा कि सबसे पहिले हिममानव जूता पहिनत रहे. मिश्र का मंदिरन में तीन हजार साल पहिले के चित्र में जूता पहिरले देखावल गइल बा. ओह समय जूता पहिने के हक खाली राजा आ रईस लोग के रहे. एगो मामूली आदमी के लइका कवनो रईस के बिगल जूत पहिर लिहलसि त ओकर गोड़ काट लिहल गइल.
जहाँ ले जूता के फैशन के सवाल बा त सबसे पहिले हाई हील के चप्पल कहऽ चाहे सैंडिल कहऽ साल १५०० में फ्रांस के चित्रकार लियोनार्दो दा विंची शुरू कइले. आ कहल जाला कि उनुका सैंडिल के मारो सहे के पड़ल रहे. जूता हर जमाना में कमाल कइले बा. कई गो हीरो हीरोइन के पहचान उनका जूते से होला. फिल्म का परदा पर जूता पहिले लउकेला, आ हीरो चाहे विलेन के चेहरा बाद में. जूता इज्त दियावे आ बेइज्जत करावे, दुनु के साधन हऽ. एही से बबुआ रामचेला, जूता से हरदन हुशियार रहीहऽ.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
बात के खासियते होला कहीं से चल के कहीं ले चहुँप जाए के. कहल त इहो जाला कि एक बार निकलल ध्वनि हमेशा खातिर अंतरिक्ष में मौजूद हो जाले. आजु पइसार आ पसार के चरचा करे बइठल हम त पसोपेश में बड़ले बानी कि कहाँ से शुरु कइल जाव. काहे कि मकसद त इहे नू बा कि बात के अतना लमरा दीहल जाव कि एह छोर से ओह छोर ले बतिआ के पसार हो जाव. बात ले त ठीक रहल बाकिर बतिआ होखते सोचे लगनी कि बतिया आ बतिआ में कवन उच्चारण सही होखी, दुनू सही होखी कि दुनू दू चीज का बारे में इस्तेमाल कइल जाला. वइसे आमजन य के उच्चारन करे में हमेशा गड़बड़ा जालें आ कबो अ त कबो ज कर देलें. अब अहजह में पड़ला से पहिले बतिए, बतिअे, बतिये पर लवटल जाव. कवनो फल के शुरुआत वाला रूप के बतिआ कहल जाला. इहां कुम्हड़ बतिआ कोई नाहीं वाला पंक्ति त मशहूरे ह जवना में भगवान परशुराम के चुनौती देत लखन लाल ई बात कहलन. कहल जाला कि बतिआ का ओर अंगुरी देखवला पर ओकर बढ़ल रुक जाला. बातो का साथे इहे होला. केहु कवनो बात कहत होखे आ रउरा ओह बात का तरफ अंगुरी कर दीं त बात बहके के पूरा गुंजाइश हो जाला.
अब देखीं ना पसोपेश बनल पस आ पेश के जोड़ के. फारसी भाषा से आइल एह शब्दन के इस्तेमाल आमजन सहजता से इस्तेमाल करेलें काहें कि हजारन बरीस ले विदेशी आक्रांता के गुलामी करे वाला ओकरा भाषो के अपनावे ला मजबूर होलें. आ साँच कहीं त आजुओ देश पर ओह शासन के असर बरकरार बा जे मानेला कि देश के संसाधन पर पहिला हक एगो खासे समुदाय के होला आ ओकरा ला सत्तर भा सात हजार खून माफ होखे के चाहीं. हँ त पस के माने होला आखिर में भा बाद में. जबकि पेश शुरू के कहल जाला. एही से पेशगी बनल शुरुए में दीहल जाए वाला अगवढ़ धन के. त पसोपेश के मलतब साफ कइला का बाद हमहूं आपन पसोपेश छोड़ आवत बानी असल बात पर. पइसल आ पसारल पर.
पसारल शब्द पसर से बनल होखी बाकिर पसर से बढ़ के पसार हो गइल. पइसल खातिर हिन्दी के शब्द बतावे के होखे त पैठ भा प्रवेश आ पसार खातिर प्रसार बतावल सभे मान ली. पइसल आ पसार के जिक्र ओह दिन दू गो कवि लोग के बात में आइल रहुवे आ हम लोक भा लपक लिहनी अपना बतकुच्चन के एह कड़ी ला. एगो कवि अपना कविता में लिखले रहलन कि मन के कोठरी में अन्हार पइसल बा. जबकि दोसरा कवि के कहना रहे कि अन्हार त रोशनी के गैरमौजूदगी के कहल जाला. अन्हार शाश्वत होले आ ओकरा कहीं पइसे के जरूरत ना पड़े, बस पसर जाले. रोशनी के मौजूदगी से अन्हार मिट जाला बाकिर रोशनी हटते अन्हार पसरे में देरी ना लागे. दोसरा कवि के बात हमरा सोलह आने सही लागल. अब जब आना के चलती खतम हो गइल बा त कह लीं कि सौ पइसा सही लागल. टंच कहे के गलती ना करब ना त लोग के टंच माल याद आवे लागी.
अब बात के जतना पसारे के रहुवे ओतना त हमार पसार लिहनी. केतना रउरा दिमाग में पइसल से त रउरे बता सकेनी. चलत-चलत पसर का बारे में बतावत चलीं. अंजुरी मिला के जवन कटोरी लेखा बनेला तवना के फारसी में पसर कहल जाला. अब पसारल एह पसर से बनल कि प्रसार से ई रउरे तय करीं, हम कहब त कहाईन हो जाई.


text:
मायावती के कोपदृष्टि मुख्तार भाईयन पर
मुख्तार अंसारी आ उनका भाई अफजाल अंसारी के बसपा से निकाल दिहला का बाद अब ओह लोग के आमदनी के स्रोत सुखावे पर सरकार के नजर बा. ओह लोग से जुड़ल नवका धनपशुवन के खाता खँगालल जा रहल बा आ मामिला आर्थिक अपराध अनुसंधान विभाग के सँउपल जाई. पता ना का बात भइल कि कुछ दिन पहिले ले सबकुछ ठीक रहे आ अचके में बदल गइल? कहवाँ कवना लेन देन में गड़बड़ी भइल कि ओह लोग के ई दिन देखे के पड़ रहल बा.
शशि थरुर के आशिकी उनकर विदाई करा दी बुझात बा
जेकरा से शादी होखे के बात चलत रहे ओकरा खातिर सत्तर करोड़ रुपिया के सौगात जुटावे का बाद सबका निशाना पर आइल शशि थरुर के परेशानी बढ़े के संकेत बा. पार्टी के लोग नाराज बा कि शशि ऊ सत्तर करोड़ रुपिया सरेण्डर करावे के तइयार नइखन. चरचा बा कि शशि थरुर के मंत्री पद से हटा दिहल जाई. प्रधानमंत्री दिल्ली आ चुकल बाड़न आ आवते एह मामिला के निपटावे में लागल बाड़े.
एक त काली अपने गोर ओहपर से लिहली कमरी ओढ़
अनपरा के ५०० मेगावाट के यूनिट काल्हु ट्रिप कर गइल आ बन्द कर देबे के पड़ल. चालू करे में कम से कम तीन दिन लागी. एह चलते पहिलही से बिजली संकट झेलत प्रदेश के संकट अउरी बढ़ गइल बा. राज्य के हर शहर में काल्हु से अघोषित कटौती के दौर चल रहल बा.
डा॰ अम्बेडकर के पुत्र प्रकाश अम्बेडकर भाजपा में
दलित वोट खातिर हो रहल मारामारी का बीच भाजपा अब अपना खातिर एगो बड़हन प्रतीक जुटावे में लागल बिया. डा॰ भीमराव अम्बेडकर के पुत्र प्रकाश अम्बेडकर आ भाजपा अध्यक्ष नीतिन गडकरी के दोस्ती भाजपा के राजनीतिक ताकत बढ़ावे खातिर इस्तेमाल कइल जाई. महाराष्ट्र का राजनीति में हाशिया पर रहेवाला प्रकाश अम्बेडकर के एह गठबन्धन से राष्ट्रीय पहचान मिल जाई आ भाजपा उनका सहारे दलित मानस में आपन पैठ बढ़ावे के कोशिश करी.
जापानी पर्यटक का साथे सामूहिक बलात्कार
गया आइल २५ साल के युवती जापानी पर्यटक का साथे दू गो टेम्पो चालक समेत पांच गो बदमाश सामूहिक बलात्कार कइलें. बेचारी गेस्ट हाउस से एगो टेम्पो से स्टेशन खातिर निकलल त रास्ता में दोसरा टेम्पो पर सवार तीन गो आदमी ओकरा के रोक लिहलें आ दुनु टेम्पो के ड्राइवर का साथ मिल के ओकरा साथे सामूहिक बलात्कार कइलें. पुलिस तीन गो संदिग्ध अपराधी के गिरफ्तार कर लिहले बिया. पुलिस महानिदेशक आदेशदिहले बाड़े कि चौबिस घंटा का भीतर पांचो के गिरफ्तार कइल जाव आ स्पीडी ट्रायल चलावल जाव.
प्रभाकरन के महतारी के भारत में उतरे ना दिहल गइल
आपन इलाज करावे भारत आवे वाली प्रभाकरन के महतारी के हवाई जहाज से उतरे ना दिहल गइल आ उनका के वापिस लवटा दिहल गइल. हवाई अड्डा पर लिट्टे समर्थक नेता बड़हन संख्या में मौजूद रहलें. राजीव गाँधी के हत्या करावे वाला लिट्टे प्रमुख प्रभाकरन के श्रीलंकाई सैनिक अपना अभियान में मार दिहले रहलें.
मनावल गइल चन्द्रशेखर के जन्म दिन
काल्हु बलिया में कई जगहा चन्द्रशेखर के जन्म दिन धूमधाम से मनावल गइल. उनकर बेटा नीरज शेखर अब समाजवादी पार्टी से बलिया के सांसद बाड़े तबहियो चन्द्रशेखर के बनावल पार्टी सजपा खतम नइखे भइल. कांग्रेसो का आफिस में चन्द्रशेखर के जन्म दिन मनावल गइल.
न्याय प्रक्रिया कष्टसाध्य आ महँग होखला पर राष्ट्रपति के चिन्ता
गुवाहाटी में एगो सेमिनार के संबोधित करत राष्ट्रपति प्रतिभा सिंह कहली कि बहुते चिन्ता के बात बा कि देश में न्याय प्रक्रिया बहुते महँग हो गइल बा जवना से समाज में असंतोष बढ़त बा. कहली कि कोशिश होखे के चाहीं कि न्याय प्रक्रिया सहज आ सस्ता हो पावे. न्याय प्रक्रिया में तेजी ले आवे खातिर सूचना संचार तकनीक के बेसी इस्तेमाल होखे के चाहीं.
यूरोप में तीसरको दिने ना उड़ली सँ हवाई जहाज
आइसलैँड का ग्लेशियर का नीचे ज्वालामुखी विस्फोट से आसमान में उड़ल राख के बदरी का चलते यूरोप का आकाश में तीन दिन से हवाई जहाज नइखी उड़त सँ आ करीब सतरह हजार से बेसी उड़ान रद्द कइल जा चुकल बा. लोग अब रेलगाड़ी से सफर करे के मजबूर बा. हवाई कम्पनियन के नुकसान आ रेल कंपनियन के फायदा हो रहल बा.
सौरव गांगुली का सहारे कोलकाता के उम्मीद जिन्दा रह गइल
काल्हु के मैच में सौरव गांगुली के नाबाद ७५ रन का सहारे कोलकाता नाइट राइडर्स राजस्थान रायल्स के हरा के सेमी फाइनल में चहुँपे के उमेद जिन्दा राख लिहलस. ओने मुंबई इण्डियंस रायल चैलेंजर्स के ओकरा घर में हरा दिहलस. आजु का मैच में चेन्नई सुपरकिंग्स के मुकाबिला फिसड्डी किंग्स इलेवन से आ दिल्ली डेयर डेविल्स के मुकाबिला बरोबरी के डेक्कन चार्जर्स का साथे बा. सेमीफाइनल का दौड़ से राजस्थान रायल्स आ पंजाब किंग्स इलेवन बाहर हो चुकल बा.


text:
नरेन्द्र मोदी से जरतवाही का चलते नीतीश जनता के जान खतरा मे डलले
पटना 30 अक्तूबर (वार्ता) बिहार के उपमुख्यमंत्री रहल आ भाजपा: के बड़ नेता सुशील कुमार मोदी आरोप लगवलन कि बिहार के मुख्यमंत्री नीतीश कुमार नरेन्द्र मोदी से निजी दुश्मनी आ जरतवाही का चलते राज्य के लाखो लोग के जान खतरा मे डाल दिहलन.
सुशील मोदी आरोप लगवलन कि हुंकार रैली मे जानबूझ के सुरक्षा के पर्याप्त इंतजाम ना कइल गइल. एह ला नीतीश के जनता से माफी माँगे के चाहीं. कहलन कि नरेन्द्र मोदी के बढ़त प्रभाव से परेशान आ चिंतित नीतीश कुमार बचकानी टिप्पणी करत बाड़न.
सुशील मोदी कहलन कि मुख्यमंत्री राजगीर के अपना डेढ़ घंटा के भाषण मे ई उचित ना समुझलन कि आतंकियन के बम विस्फोट मे शहीद छह लोग ला दू मिनट के मौन राख के श्रद्धांजली दे देसु. कहलन कि हमला पूरा बिहार के खिलाफ रहे आ जे मराइल भा घायल भइल ओह लोग ला नरेन्द्र मोदी के चिंतित होखल स्वाभाविक बा.
सुशील मोदी कहलन कि जदयू के चिंतन शिविर मे त पार्टी के प्रतिनिधियनो ले अधिका पुलिसकर्मी तैनात रहले बाकिर हुंकार रैली में एगो मेटल डिटेक्टर ले ना लगवावल गइल, कवनो तरह के निगरानी के इंतजाम ना रहे आ मैदान के जाँच पड़ताल ले ना भइल. जबकि सरकार के केन्द्र पहिलही सचेत क दिहले रहुवे.
पुछलन कि मुख्यमंत्री के बतावे के चाही कि आखिर जब आतंकी यासीन भटकल पकड़ाइल त बिहार पुलिस ओकरा के हिरासत मे लेबे खातिर तइयार काहे ना भइल. इहो बतावे के चाहीं कि इंडियन मुजाहिद्दीन के जड़ बिहार मे गहिर काहे आ कइसे होखल जात बा आ सरकार आतंकियन प नरम काहे बिया.


text:
– ओ. पी. सिंह
पिछला दिने एगो टीवी प्रोग्राम में बोलत मल्लिका ए कांग्रेस कहली कि बरीस 2019 के चुनाव में उनुका गोल के फेरु वापसी होखी. आ तबे से हम उलझन में बानी कि ई कहि के ऊ धिरऽवली कि चेलऽवली. आ कि अपना पीडियन के धीरत धरावल चहली कि अगिला लोकसभा चुनाव में कांग्रेस के फेरु से सत्ता में वापसी हो जाई. चूकि हम ओह कार्यक्रम के लाइव ना देख पवलीं से हम उनुका बात के टोन आ लहजा ना जान पवनी. कवनो बाति के मतलब कई बेर ओकरा कहे के लहजा से साफ हो पावेला. खैर ऊ जवन कहे चहले होखसु ले दे के बतिया के लब्बो लुआब त इहे बा कि मोदी सरकार के दिन पूरा हो चलल बा आ यूपीए के जमाना फेरु लवटे वाला बा. गाछे कटहर ओठे तेल के कहाउत अइसहीं ना कहल जाला. कई बेर लोग सपने के हकीकत मान बइठेला आ ओही हिसाब से आपन आचरण करे लागेला. चलीं थोड़िका देर ला मान लीहल जाव कि मोदी के हार होखे जा रहल बा अगिला चुनाव में. त फेरु पीएम के बनी ? पूरब से ममता जी छरपत बाड़ी त दक्खिन से के सी आर. दक्खिने के स्टालिन अबहीं खुल के मैदान में नइखन आइल बाकिर लार त उनुको टपकत होखी, पाकल आम अब टपकल कि तब टपकल का आस में. पोसुआ मीडिया के लाख कोशिश का बावजूद बबुआ के स्मार्ट भा तेज तर्रार बनावे में सफलता हाथ नइखे लागत. पोसुआ मीडिया एहु चलते परेशान बा कि सोशल मीडिया ओकरा जान का पाछे लाग गइल बा. एगो त पेट पर लाग गइल बा दोसरे कुंकिआइलो पर रोक लाग गइल बा. आ सोशल मीडिया के एगो खासियत इहो बा कि ओकरा पर गप के घोड़ा तेजी से दउड़ेला. पता ना साँच कि झूठ एगो पोस्ट इहो देखनी कि टीवी पैनल पर चलत बहस में केहू सलाह दीहल कि राहुल के राजनीति से सन्यास ले लेबे के चाहीं काहें कि एहिजा के राजनीति उनुका बेंवत से बहरी के बा. अतना सुनते भाजपा के बोलतुआ भड़क गइलय कहलसि कि ई कइसे हो सकेला ? अबहीं दू गो राज्य के चुनाव होखल बाकी बा ! ओकरा कहला के मतलब इहे रहल कि कर्नाटक आ पश्चिम बंगाल के चुनाव में राहुल के प्रचार का भरोसे बहुते कुछ सोच के रखला बिया भाजपा. आ पता ना इहो साँच ह कि झूठ. बाकिर सुने में आवत बा कि कर्नाटक के सिद्धारमैया नइखन चाहत कि राहुल कर्नाटक में चुनाव प्रचार करे उतरसु. आ भाजपा एह बाति पर उनुका खिलाफ बिया. ओकर कहना बा कि चुनाव में राहुल प्रचार करे ना उतरिहें, ई ना होखे दीहल जाई. जब ई बतंगड़ लिखत बानी राहुल बाबा सिंगापुर के दौरा पर बाड़ें आ ओहिजा से छन छन के जवन खबर आ रहल बा ओहले लागत बा कि बहुते देशप्रेमी लोग चाहत बा कि राहुल के विदेश दौरा पर रोक लगा देबे के चाहीं. आखिर देश के अतना बड़हन नेता के अतना शानदार बेइज्जति कइसे बरदाश्त कइल जा सकेला. राहुल के बयानबाजी से उनुका रफू मास्टरन के परेशानी सहजे समुझल जा सकेला. दिक्कत इहो बा कि बबुए का भरोसे मल्लिका ए कांग्रेस ऊ बयान दिहले रही कि 2019 का चुनाव में उनुकर गोल के वापसी होखे जा रहल बा. के लड़ी मोदी आ उनुका राजग से ? अगर गठबन्हन, महागठबन्हन, भा सुपर गठबन्हन बनिओ गइल त ओकर नेता के रही ? आ अगर राहुले रहीहें मोदी का सोझा त एह लड़ाई में राहुल के सिपाहसालार बने ला के तइयार होखी. रउरो सोचीं कि रउरा के धिरावल जात बा कि रिगावल.


text:
भागलपुर। बिहार अंगिका अकादमी केरऽ अध्यक्ष, डॉ. लखन लाल सिंह आरोही क॑ प्रदेश जदयू बुद्धिजीवी प्रकोष्ठ केरऽ उपाध्यक्ष बनैलऽ गेलऽ छै । बिहार प्रदेशजदयू बुद्धिजीवी प्रकोष्ठ केरऽ अध्यक्ष डॉ. रामवचन राय न॑ बिहार अंगिका अकादमी के अध्यक्ष डॉ. लखन लाल सिंह आरोही क॑ बिहार प्रदेश बुद्धिजीवी प्रकोष्ठ केरऽ उपाध्यक्ष बनैलऽ गेलऽ छै । ई जानकारी डॉ. आरोही न॑ देलकै । संबंधित अंगिका समाचार पढ़ऽ / Read similar Angika News :अंगिका क॑ साजिशमुक्त कराय क॑ एकरऽ विकास के पथ…जाह्न्वी अंगिका संस्कृति संस्थान न॑ बिहार अंगिका…अंगिका भाषा क॑ संविधान के आठमऽ अनुसूची म॑ शामिल…अंगिका भाषा क॑ संविधान के आठमऽ अनुसूची म॑ शामिल…सरकारी उपेक्षा केरऽ शिकार बिहार अंगिका अकादमी केरऽ…अंगिका भाषा आंदोलन केरऽ पुरोधा आरू अंगिका साहित्य…फऽल एक फैदा अनेक : इमलीसरकार केरऽ अनुमति के बगैर ही चली रहलऽ छै तिलकामाँझी…बिहार अंगिका अकादमी केरऽ उद्देश्य क॑ धरातल प॑ उतारै…बिहार सरकार न॑ अंगिका केरऽ विकास लेली कोय फंड नै…
गोड्डा : गोड्डा सें दुमका भाया रामगढ़ सड़क क॑ फोरलेन बनाबै लेली सर्वे प्रारंभ होय गेलऽ छै । सर्वे करै लेली सड़क के दोनो ओर कंपनी द्वारा खंभा लगैलऽ जाय रहलऽ छै । एक किलोमीटर के बीच चार-चार खंभा लगैलऽ जाय रहलऽ छै । वहीं कई एक जगह प॑ जीपीएस भी लगैलऽ गेलऽ छै । सड़क क॑ फोर लेन बनाबै…. संबंधित अंगिका समाचार पढ़ऽ / Read similar Angika News :जाह्न्वी अंगिका संस्कृति संस्थान न॑ बिहार अंगिका…खुद सं॑ रिपेयर होयवाला सड़क : छारऽ आरू नैनो कोटिंग…दुमका म॑ आय ३००० करोड़ के परियोजना केरऽ शिलान्यास व उदघाटनफऽल एक फैदा अनेक : इमलीसड़क मार्ग सें पटना सें दिल्ली ११ घंटा मेंTalk Manjhi – The First Freedom Fighter of Indiaलुप्त होने को हैं बिहार- झारखंड की सात भाषाएंझारखंड म॑ संताली, मुंडारी, हो, अंगिका, कुरमाली भाषा…केंद्र सरकार केरऽ बड़ऽ एलान – अगला ५ साल म॑ ७…शोले-3D के बाद ‘शोले’ का प्रीक्वल बनाने…
पाकुड़ : जिला म॑ पड़ी रहलऽ भीषण गर्मी के कारण अमड़ापाड़ा आरू महेशपुर प्रखंड क्षेत्र म॑ पेयजल संकट गहराय गेलऽ छै ।अमड़ापाड़ा प्रखंड केरऽ जीवन रेखा मानलऽ जाय वाला बांसलोइ नदी सुक्खै के कगार पर पहुंची गेलऽ छै। जेकरऽ कारण आम लोगऽ के साथ साथ मवेशी सिनी के जीवन भी कष्टमय होय गेलऽ छै । प्रखंड मुख्यालय स॑ ५ किलोमीटर केरऽ… संबंधित अंगिका समाचार पढ़ऽ / Read similar Angika News :झारखंड म॑ संताली, मुंडारी, हो, अंगिका, कुरमाली भाषा…अंगिका भाषा आंदोलन केरऽ पुरोधा आरू अंगिका साहित्य…फऽल एक फैदा अनेक : इमलीसरकारी उपेक्षा केरऽ शिकार बिहार अंगिका अकादमी केरऽ…अंगिका भाषी सांसद अश्विनी कुमार चौबे केंद्रीय राज्य…जाह्न्वी अंगिका संस्कृति संस्थान न॑ बिहार अंगिका…कैटेलोनिया न॑ ख़ुद क॑ आज़ाद देश घोषित करलकैअंगिका क॑ साजिशमुक्त कराय क॑ एकरऽ विकास के पथ…स्थापना केरऽ साल भर बाद भी कागज प॑ ही चली रहलऽ छै…बिहार केरऽ प्राइमरी इसकूली मं॑ माध्यम भासा के रूप…
पाकुड़: जम्मू-कश्मीर में लद्दाख क्षेत्र केरऽ बटालिक सेक्टर म॑ बार-बार हिमस्खलन होला स॑ झारखंड केरऽ तीन सैनिक शहीद होय गेलै । शहीदऽ म॑ अंग क्षेत्र के पाकुड़ केरऽ लांस नायक बिहारी मरांडी भी छै । सैन्य अधिकारी न॑ बतैलकै कि अप्रत्याशित बर्फबारी स॑ बटालिक सेक्टर म॑ बार बार हिमस्खलन होलै, जेकरा स॑ सैन्य चौकी बर्फ के नीचें दबी गेलै । संबंधित अंगिका समाचार पढ़ऽ / Read similar Angika News :अंगदेश केरऽ एगो आरू योद्धा खगड़िया निवासी किशोर…झारखंड म॑ संताली, मुंडारी, हो, अंगिका, कुरमाली भाषा…अंगिका भाषा आंदोलन केरऽ पुरोधा आरू अंगिका साहित्य…सरकारी उपेक्षा केरऽ शिकार बिहार अंगिका अकादमी केरऽ…अंगिका काव्य और कविप्रधानमंत्री न॑ नवी मुंबई एयरपोर्ट केरऽ रखलकै…अंगिका क॑ साजिशमुक्त कराय क॑ एकरऽ विकास के पथ…फीफा अंडर-१७ कप फाइनल म॑ शनिचर क॑ होतै इंग्लैंड आरू…जाह्न्वी अंगिका संस्कृति संस्थान न॑ बिहार अंगिका…फऽल एक फैदा अनेक : इमली
सुलतानगंज : बिहार केरऽ भागलपुर जिला के सुल्तानगंज आरू बाथ थाना इलाका म॑ कल अचानक आगिन लगी गेलै । आगिन म॑ १०६ घऽर जली क॑ बरबाद होय गेलै आरू एगो बच्चा जली क॑ मरी गेलै । प्रभात खबर म॑ छपलऽ समाचार के मुताबिक बाथ थाना केरऽ कुमैठा-नवटोलिया गांव म॑ अचानक लगलऽ आगिन म॑ १०० घऽर जली क॑ नष्ट होय गेलै…. संबंधित अंगिका समाचार पढ़ऽ / Read similar Angika News :सरकारी उपेक्षा केरऽ शिकार बिहार अंगिका अकादमी केरऽ…जाह्न्वी अंगिका संस्कृति संस्थान न॑ बिहार अंगिका…वेलेंटाइन डे केरऽ मस्ती म॑ घऽर स॑ भागलऽ दू बच्चा…सुखरात मॆं आतिशबाजी सॆं निजातअंगिका भाषी सांसद अश्विनी कुमार चौबे केंद्रीय राज्य…फऽल एक फैदा अनेक : इमलीअंगिका भाषा आंदोलन केरऽ पुरोधा आरू अंगिका साहित्य…स्थापना केरऽ साल भर बाद भी कागज प॑ ही चली रहलऽ छै…आग सिनेमा केरऽ निर्माण स्थल मुंबई केरऽ मशहूर आर.के.…बिहार केरऽ प्राइमरी इसकूली मं॑ माध्यम भासा के रूप…
देवघर : देवघर म॑ पानी बिना स्कूली के शौचालयऽ म॑ ताला लटकी गेलऽ छै । झारखंड में भी स्वच्छ भारत अभियान के तहत सब्भे सरकारी स्कूली में अनिवार्य रूप सें शौचालय निर्माण कराबै के निर्णय लेलऽ गेलऽ छेलै । देवघर में स्कूली सब में शौचालय के निर्माण होय भी गेलै लेकिन एकरा म॑ सें अधिकांश में पानी के व्यवस्था नै….. संबंधित अंगिका समाचार पढ़ऽ / Read similar Angika News :शहीद निलेश केरऽ गाँव म॑ मुख्यमंत्री केरऽ दौरा सें…अंगिका भाषी सांसद अश्विनी कुमार चौबे केंद्रीय राज्य…सब्भे घऽर तलक बिजली पहुंचाबै लेली प्रधानमंत्री करलकै…सड़क मार्ग सें पटना सें दिल्ली ११ घंटा मेंफऽल एक फैदा अनेक : इमलीवेलेंटाइन डे केरऽ मस्ती म॑ घऽर स॑ भागलऽ दू बच्चा…मुख्यमंत्री नीतीश कुमार कल करतै बटेश्वर गंगा पंप नहर…बिहार अंगिका अकादमी अध्यक्ष न॑ पी.जी. अंगिका कोर्स…सिमरिया मेला लेली पहुँच॑ लगलै संत-महात्मा सिनी के हुजूमजाह्न्वी अंगिका संस्कृति संस्थान न॑ बिहार अंगिका…
भागलपुर : अंगिका क॑ अष्टम अनुसूची म॑ शामिल करबाबै लेली ‘अंग’ दौरा प॑ राष्ट्रपति आरू प्रधानमंत्री क॑ ज्ञापन सौंपलऽ गेलऽ छै । अंग उत्थानान्दोलन समिति,बिहार-झारखंड सह अंग मुक्ति मोर्चा तरफऽ स॑ राष्ट्रपति क॑ ३ अपैल, २०१७ ई. क॑ विक्रमशिला म॑ ज्ञापन देलऽ गेलै जबकि प्रधानमंत्री क॑ ६ अपैल, २०१७ ई. क॑ साहेबगंज म॑ ज्ञापन देलऽ गेलै । अंग उत्थानान्दोलन समिति,बिहार-झारखंड केरऽ राष्ट्रीय अध्यक्ष गौतम संबंधित अंगिका समाचार पढ़ऽ / Read similar Angika News :क्या आज प्रधानमंत्री अंगिका को अष्टम अनुसूची में…अंगिका काव्य और कविबिहार सरकार करलकै अंगिका अकादमी केरॊ गठन – अंगिका…सरकारी उपेक्षा केरऽ शिकार बिहार अंगिका अकादमी केरऽ…अंगिका भाषा क॑ संविधान के आठमऽ अनुसूची म॑ शामिल…प्रधानमंत्री केरऽ जन्म दिवस प॑ अंगिका भाषा क॑ आठमऽ…जाह्न्वी अंगिका संस्कृति संस्थान न॑ बिहार अंगिका…अंगिका भाषा का साहित्यिक परिदृश्यबिहार केरऽ प्राइमरी इसकूली मं॑ माध्यम भासा के रूप…अंगिका को अष्टम अनुसूची में शामिल करने की आनाकानी…
साहेबगंज : ‘अंग’ केरऽ साहेबगंज म॑ कल प्रधानमंत्री नरेंद्र मोदी न॑ गंगा के बल प॑ आर्थिक क्रांति लानै के ऐलान करलकै। प्रधानमंत्री नरेंद्र मोदी न॑ गुरुवार क॑ साहेबगंज में बहुप्रतिक्षित गंगा पुल व मल्टी मॉडल टर्मिनल सहित करीब 4,000 करोड़ रू. मूल्य के परियोजना केरऽ शुभारंभ करलकै । हुनी गंगा के सहारे देश में आर्थिक क्रांति लानौ के वादा करलकै । संबंधित अंगिका समाचार पढ़ऽ / Read similar Angika News :बिहार केरऽ प्राइमरी इसकूली मं॑ माध्यम भासा के रूप…अंग देश केरऽ बेटी श्रेयसी सिंह न॑ राष्ट्रमंडल खेल म॑…जाह्न्वी अंगिका संस्कृति संस्थान न॑ बिहार अंगिका…अंगिका भाषा क॑ संविधान के आठमऽ अनुसूची म॑ शामिल…स्थापना केरऽ साल भर बाद भी कागज प॑ ही चली रहलऽ छै…अंगिका क॑ साजिशमुक्त कराय क॑ एकरऽ विकास के पथ…सरकारी उपेक्षा केरऽ शिकार बिहार अंगिका अकादमी केरऽ…फणीश्वरनाथ रेणु केरऽ कहानी ‘पंचलाइट’ प॑ आधारित फिल्म…अंगिका भाषा आंदोलन केरऽ पुरोधा आरू अंगिका साहित्य…फऽल एक फैदा अनेक : इमली
गाजियाबाद : वैशाली सेक्टर-4 स्थित मनोरम सेंट्रल हॉल म॑ रविवार शाम ‘पेड़ों की छांव तले रचना पाठ’ केरऽ 30वां साहित्यिक गोष्ठी के आयोजन भेलै जेकरा मं॑ सुप्रिया सिंह वीणा केरऽ पाठ करलऽ अंगिका कविता आकर्षण केरऽ केंद्र रहलै । सुप्रिया सिंह वीणा न॑ बिहार, झारखंड व पं. बंगाल म॑ बोललऽ जाय वाला अंगिका भाषा म॑ गीत सुनैतैं कार्यक्रम केरऽ शुरुआत करलकै…. संबंधित अंगिका समाचार पढ़ऽ / Read similar Angika News :स्थापना केरऽ साल भर बाद भी कागज प॑ ही चली रहलऽ छै…राजगीर महोत्सव केरऽ हास्य कवि सम्मेलन म॑ अंगिका…बिहार अंगिका अकादमी केरऽ उद्देश्य क॑ धरातल प॑ उतारै…प्रधानमंत्री न॑ नवी मुंबई एयरपोर्ट केरऽ रखलकै…सरकारी उपेक्षा केरऽ शिकार बिहार अंगिका अकादमी केरऽ…जाह्न्वी अंगिका संस्कृति संस्थान न॑ बिहार अंगिका…फऽल एक फैदा अनेक : इमलीअंगिका क॑ साजिशमुक्त कराय क॑ एकरऽ विकास के पथ…अंगिका भाषा आंदोलन केरऽ पुरोधा आरू अंगिका साहित्य…बिहार केरऽ प्राइमरी इसकूली मं॑ माध्यम भासा के रूप…
भागलपुर / देवघर : अंग क्षेत्र केरऽ पूर्णिया के बाद अब॑ कल शनिचर क॑ भागलपुर आरू देवघर म॑ पासपोर्ट केंद्र खुललऽ छै । सिल्क सिटी भागलपुर म॑ शनिवार स॑ पासपोर्ट कार्यालय (डाकघर पासपोर्ट सेवा केंद्र) काम कर॑ लगलै । ई पासपोर्ट कार्यालय म॑ भागलपुर, बांका, मुंगेर आरू जमुई जिला के लोग आवेदन कर॑ सक॑ छै । भागलपुर केरऽ सांसद शैलेश कुमार उर्फ बुलो संबंधित अंगिका समाचार पढ़ऽ / Read similar Angika News :जाह्न्वी अंगिका संस्कृति संस्थान न॑ बिहार अंगिका…अंगिका भाषा क॑ संविधान के आठमऽ अनुसूची म॑ शामिल…फऽल एक फैदा अनेक : इमलीस्थापना केरऽ साल भर बाद भी कागज प॑ ही चली रहलऽ छै…अंग देश केरऽ बेटी श्रेयसी सिंह न॑ राष्ट्रमंडल खेल म॑…अंगिका क॑ साजिशमुक्त कराय क॑ एकरऽ विकास के पथ…बिहार केरऽ प्राइमरी इसकूली मं॑ माध्यम भासा के रूप…अंगिका भाषा आंदोलन केरऽ पुरोधा आरू अंगिका साहित्य…सरकारी उपेक्षा केरऽ शिकार बिहार अंगिका अकादमी केरऽ…अंगिका भाषी सांसद अश्विनी कुमार चौबे केंद्रीय राज्य…
Stress on Buddha link to village
Gautam Sarkar Apr 15, 2018 00:00 IST
Bhadaria (Banka): Ramji Singh, a former MP and a noted Gandhian scholar, on Saturday called upon people to raise the demand for conservation […]
रांची । झारखंड नियोजन नीति के अनुसार झारखंड म॑ हर जिला के अपनऽ भाषा होतै जेकरा म॑ पास करला प॑ ही तृतीय आरू चतुर्थ श्रेणी पदऽ प॑ नौकरी हुअ॑ सकतै । झारखंड राज्य म॑ नियोजन नीति क॑ अंतिम रूप द॑ देलऽ गेलऽ छै । जों ई […]
देवघर । केंद्र सरकार तरफऽ स॑ देवघर आरू अंग प्रदेश के जनता क॑ एगो नया तोहफ़ा मिललऽ छै । जल्दिये देवघर आरू अगरतला रेलवे स्टेशनऽ के बीच सुपरफास्ट ट्रेन चलैलऽ जैतै । गोड्डा केरऽ माननीय सांसद श्री निशिकांत दूबे केरऽ […]
देवघर । केंद्र सरकार तरफऽ स॑ देवघर आरू अंग प्रदेश के जनता क॑ एगो नया तोहफ़ा मिललऽ छै । जल्दिये देवघर आरू अगरतला रेलवे स्टेशनऽ के बीच सुपरफास्ट ट्रेन चलैलऽ जैतै । गोड्डा केरऽ माननीय सांसद श्री निशिकांत दूबे केरऽ अनुसार हुनकऽ पहल प॑ रेलवे बोर्ड द्वारा एकरऽ स्वीकृति मिली गेलऽ छै । देवघर स॑ अगरतला लेली वीकली सुपरफास्ट ट्रेन अप्रैल के अंतिम सप्ताह या मई माह म॑ चालू होय जैतै । झारखंड केरऽ देवघर स॑ चली क॑ ई ट्रेन त्रिपुरा केरऽ राजधानी अगरतल्ला तलक केरऽ अपनऽ सफर मार्ग म॑ किउल, जमालपुर, भागलपुर,साहिबगंज, फरक्का, न्यू जलपाइगुड़ी, कूच बिहार, गोहाटी,लामदिंग, सिलचर रेलवे स्टेशन होतें हुअ॑ गुजरतै । श्री निशिकांत दूबे न॑ प्रधानमंत्री, मुख्यमंत्री व रेल मंत्री के प्रति आभार प्रकट करल॑ छै । हुनकऽ अनुसार ई ट्रेन के चालू होला स॑ पारस्परिक पर्यटन आरू व्यापार केरऽ क्षेत्र में प्रगति के संभावना छै । संबंधित अंगिका समाचार पढ़ऽ / Read similar Angika News :यू.पी.म॑ वास्कोडिगामा – पटना… Read More
भागलपुर : बिहार केरऽ मुख्यमंत्री नीतीश कुमार न॑ भागलपुर जिला केरऽ कहलगांव म॑ बटेश्वरस्थान गंगा पंप नहर योजना केरऽ गुरुवार क॑ उद्घाटन करलकै । एकरऽ पहिने पिछला बार १९ सितंबर,२०१७ क॑ उद्घाटन केरऽ ठीक एक दिना पहलें ट्रायल के दौरान ई परियोजना के मुख्य नहर टूट गेला सें एकरऽ उद्घाटन टली गेलऽ छेलै । बाद म॑ एनटीपीसी न॑ अपनऽ चूक मानतें हुअ॑ अपनऽ खर्च प॑ ई काम क॑ पूरा करी परियोजना क॑ उद्घाटन लेली तैयार करी लेन॑ छै । आझकऽ उदघाटन लेली पिछला शनिवार क॑ स्थानीय जनप्रतिनिधि सिनी आरू अधिकारी केरऽ उपस्थिति म॑ ई नहर म॑ अंतिम छोर तलक पानी छोड़ी क॑ ट्रायल लेलऽ गेलै, जेकरऽ बाद उद्घाटन कार्यक्रम क॑ मंजूरी देलऽ गेलै । (Source- https://www.prabhatkhabar.com/news/bhagalpur/bihar-cm-nitish-kumar-inaugurated-bateseshwar-ganga-pump-canal-in-bhagalpur/1123568.html) संबंधित अंगिका समाचार पढ़ऽ / Read similar Angika News :विश्वस्तरीय बिहार संग्रहालय केरऽ कला दीर्घा सब के…राजगीर महोत्सव केरऽ हास्य कवि सम्मेलन म॑ अंगिका…अंगिका क॑ साजिशमुक्त कराय क॑ एकरऽ विकास के पथ…अंगिका काव्य और कविसरकार केरऽ अनुमति के बगैर… Read More
मुंबई । ऑस्ट्रेलिया केरऽ गोल्डकोस्ट म॑ चली रहलऽ २१वाँ राष्ट्रमंडल खेल म॑ अंग देश केरऽ बेटी श्रेयसी सिंह न॑ गोल्ड मेडल जितल॑ छै । हुनी ई मेडल डबल ट्रैप शूटिंग म॑ प्राप्त करलकै । श्रेयसी सिंह अंगदेश केरऽ जमुई क्षेत्र केरऽ छेकै । श्रेयसी सिंह न॑ ई गोल्ड जीती क॑ एगो नया इतिहास रचल॑ छै । हुनी पहलऽ ऐसनऽ महिला शूटर छेकै जे डबल ट्रैप इवेंट म॑ भारत लेली गोल्ड मेडल जितल॑ छै । हुनका द्वारा हासिल ई स्वर्ण पदक स॑ एक दन्न॑ जहाँ भारत केरऽ कुल स्वर्ण पदक केरऽ संख्या बढ़ी क॑ १२ होय गेलऽ छै, वहीं १२ गोल्ड, ४ सिल्वर आरू ७ ब्रॉन्ज मेडल मिलाय क॑ कुल प्राप्त पदक केरऽ संख्या बढ़ी क॑ २३ भ॑ गेलऽ छै । पदक तालिका म॑ भारत तीसरा नंबर पर डटलऽ छै । श्रेयसी न॑ शूट-ऑफ म॑ ऑस्ट्रेलिया केरऽ एम्मा कॉक्स क॑ एक अंक स॑ हरैतैं हुअ॑ स्वर्ण पदक पर कब्जा जमैलकै । श्रेयसी सिंह केरऽ ई उपलब्धि स॑ सौसे… Read More
देवघर । केंद्र सरकार तरफऽ स॑ देवघर आरू अंग प्रदेश के जनता क॑ एगो नया तोहफ़ा मिललऽ छै । जल्दिये देवघर आरू अगरतला रेलवे स्टेशनऽ के बीच सुपरफास्ट ट्रेन चलैलऽ जैतै । गोड्डा केरऽ माननीय सांसद श्री निशिकांत दूबे केरऽ अनुसार हुनकऽ पहल प॑ रेलवे बोर्ड द्वारा एकरऽ स्वीकृति मिली गेलऽ छै । देवघर स॑ अगरतला लेली वीकली सुपरफास्ट ट्रेन अप्रैल के अंतिम सप्ताह या मई माह म॑ चालू होय जैतै । झारखंड केरऽ देवघर स॑ चली क॑ ई ट्रेन त्रिपुरा केरऽ राजधानी अगरतल्ला तलक केरऽ अपनऽ सफर मार्ग म॑ किउल, जमालपुर, भागलपुर,साहिबगंज, फरक्का, न्यू जलपाइगुड़ी, कूच बिहार, गोहाटी,लामदिंग, सिलचर रेलवे स्टेशन होतें हुअ॑ गुजरतै । श्री निशिकांत दूबे न॑ प्रधानमंत्री, मुख्यमंत्री व रेल मंत्री के प्रति आभार प्रकट करल॑ छै । हुनकऽ अनुसार ई ट्रेन के चालू होला स॑ पारस्परिक पर्यटन आरू व्यापार केरऽ क्षेत्र में प्रगति के संभावना छै । संबंधित अंगिका समाचार पढ़ऽ / Read similar Angika News :जापान सथ॑ भारत केरऽ… Read More


text:
नैनीताल में हो रहल कवनो भोजपुरी फिल्म के पहिला शूटिंग में लोग भीड़ लगवले बा. कल्पना साह अभिनीत भोजपुरी फिल्म “भीमा” में नैनीताल के कालाढूंगी निवासी मयंक मेहरा मुख्य कलाकार का भूमिका में बाड़े. निर्देशक संजय श्रीवास्तव के कहना बा कि दू गो ठाकुरन के आपसी लड़ाई देखावे वाली एह फिल्म में एक्शन आ कॉमेडी भरपूर देखे के मिली. कामेडियन के भूमिका करत बाड़े इलाहाबाद के राम सिंह आ खलनायक का भूमिका में बाड़े गिरीश शर्मा आ हरिओम पराशर. मशहूर टेली धारावाहिक “महाभारत” में गुरु द्रोणाचार्य के भूमिका करे वाला सुरेन्द्र पाल एह फिल्म में ठाकुर विक्रम सिंह बनल बाड़े.
खुशी युवा फिल्म का बैनर में बने वाली फिल्म “भीमा” के निर्माता हउवें उमेश सिंह मेहरा, लेखक संतोष कश्यप, संगीतकार प्रशान्त सिंह, एक्शन मास्टर जेम्स, नृत्य निर्देशक महादेवन, छायाकंन शकील खान, आर्ट निर्देशक अशोक पंडित आ प्रोडक्शन शिवा सिंह. फिल्म के मुख्य कलाकारन में मयंक मेहरा, कल्पना साह, राम सिंह, सृष्टि, सुरेन्द् पाल, गिरीश शर्मा, हरिओम पराशर, अल्पना पचोरी आ संध्या सुमन वगैरह शामिल बाड़े. शूटिंग १५ अप्रेल तक चले वाला बा.
(स्रोत – संजय भूषण पटियाला)


text:
– पाण्डेय हरिराम
अतवार का दिने कोलकाता विश्वविद्यालय में गुरुदेव रवींद्र नाथ ठाकुर अउर आचार्य प्रफुल्ल चंद्र राय पर पश्चिम बंगाल माध्यमिक शिक्षक संघ एगो कार्यक्रम आयोजित कइले रहे. एहमें शामिल करीब सगरी वक्ता शिक्षण कर्म से जुड़ल रहले. एह आयोजन में जवन सबले खास बाति सामने आइल से ई कि बंगाल हमेशा से प्रतिभा के धनी रहल बा आ एह समाज में पिछला कई शताब्दियन से ले के आजु ले प्रतिभा के कमी नइखे रहल.
एह आयोजन का कुछ ही घंटा बाद मुख्यमंत्री ममता बनर्जी राज्य के आर्थिक दुरवस्था से निकाले खातिर केंद्रीय वित्त मंत्री प्रणव मुखर्जी से मुलाकात कइली. जइसन कि होखेला, केन्द्र हर संभव मदद के भरोसा दिहलसि. लेकिन ई मदद कब मिली आ कतना बेर माँगल जाई. राज्य के आर्थिक रूप से सम्पन्न बनावे के काम त करही के पड़ी. त काहे ना राज्य के नेता एहिजा के प्रतिभा के इस्तेमाल करत बंगाल के शिक्षा के मक्का बनावे के प्रयास करत ? कला, विज्ञान अउर साहित्य में अपना विलक्षण प्रतिभा खातिर बंगाली देश भर में मशहूर रहल बाड़े, अब हालात कुछ अइसन बन गइल कि पिछला सत्तर साल में बंगाल आपन ई समृद्धि बिला बईठल. ओकरा कारण के पड़ताल कइला के एहिजा कवनो मकसद नइखे. एहिजा इरादा बा कि बंगाली प्रतिभा के ओकरा भितर के काबिलियत के याद दिआवल.
अर्थ व्यवस्था के चार गो बड़का क्षेत्रन में से कृषि में बंगाल बहुते बढ़िया कइले बा. जहाँ ले औद्योगिक उत्पादन के क्षेत्र बा ओकरा में पूंजी बहुत लागेला आ ओकरा खातिर एगो बढ़िया ढाँचो जरुरी होला. ई बेहद जटिल समस्या बा, पिछला बरिसन के “लाल सलाम” देखत एहिजा पूंजी नेवतल बहुते मुश्किल काम बा. अतने ना, हिंदू उद्योगपति खुल के त ना बोलसु बाकिर एहीजा देसी आ बिदेसी मुसलमानन के बाढ़ से सब भीतरे भीतर चिंतित बाड़े आ एही से एहिजा पूंजी लगावे से हिचकत बाड़े. जहां ले एहिजा के हिंदू बंगाली समुदाय के सवाल बा ओकरा निगाह में बंगाल पहिले बा आ धर्म बाद में. कोलकाता भा बंगाल के हिंदू ना त 1946 के कत्ल-ए-आम भुलाइल बा ना ओकरा एह बात के परवाह बा कि बंगलादेश से हिंदुवन के खदेड़ल जा रहल बा. ओकरा खातिर बस बंगाल महत्वपूर्ण बा.
अब बाचल तिसरका क्षेत्र. ऊ ह सेवा क्षेत्र. एह क्षेत्र में बंगाली नौजवान खुद के साबित कर सकेले आ करबो करेले. लेकिन एहमें जवन सबले कारगर क्षेत्र बा ऊ ह इन्फारमेशन टेक्नोलॉजी के आ ओकरा में दक्षिण भारत के नवजवान खुद के स्थापित कर लिहले बाड़े. अब एकरा बाद जरुरी बा कि नौजवान ई सकारस कि पढ़ल पढ़ावल, माने कि शिक्षण सबले कारगर आर्थिक क्षेत्र बाचत बा. ई खाली समाजे सेवा ना हो के एगो आर्थिक गतिविधियो ह. सब समुझेले कि व्यक्तिगत विकास खातिर पढल जरूरी ह. देश में कतहीं बेहतर शिक्षण सुविधा नइखे. सब जगह, इहां तक कि बंगलादेश आ नेपालो में बढ़िया आ विश्वसनीय शिक्षण संस्थानन के अभाव बा. त काहे ना एहिजा के सरकार राज्य में निजी क्षेत्र के बढ़ावा देव कि एहिजा नया मेडिकल कॉलेज, इंजीनियरिंग कॉलेज खोलल जाव. एगो आई आई एम बा आ एगो नेशनल लॉ यूनिवर्सिटी, कृषि क्षेत्र मजबूत होखला का बावजूद कृषि विश्वविद्यालय भा कृषि संस्थान नाम भर के बा. स्कूल कॉलेज खोलल आ विकसित कइल सरल होला आ सबले सहज होला कि शुरु होखते आमदनी होखे लागेला आ ई बाति एहिजा के बंगाली जनमानस का अनुरुपो बा. ई काम बंगाल के आर्थिक विकास खातिर मुफीदो रही आ एकरा से बगाल के पुनर्नवजागरणो हो जाई.
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ उहाँ का अपना ब्लॉग पर हिन्दी में लिखल करेनी.
अँजोरिया का तरफ से
पाण्डेय हरिराम जी लिखले त बानी बंगाल का संदर्भ में बाकिर बिहार आ पूर्वांचल के इलाका एकरा से सीख ले सकेला. पूरा देश दुनिया में पसरल पुरबिया लोग के चाहीं कि अपना पूर्वजन का इलाका में एह तरह के शिक्षण केन्द्र बनावे के काम करसु. एह इलाका में चिकित्सा सुविधो बढ़वला के जरुरत बा काहे कि एहिजा के बहुते लोग इलाज खातिर दिल्ली मुंबई जात रहेला. बिहार में एह दिसाई त कुछ काम लउकतो बा बाकिर पू्र्वांचल पता ना कवना नींदे सूतल बा कि औकरा पते नइखे चलत. सुपर थर्टी का तरह के कवनो संस्था पूर्वांचल में काहे नइखे खुलत ? इलाहाबद के कबो पूरब के आक्सफोर्ड कहल जात रहे. आजु का बात बा कि एहिजा के लड़िका कोटा पुणे आ बैंगलुरु का तरफ भागत बाड़े ? दिमाग में सवाल पनपी त समाधानो लउके लागी. सवाल बइठवला के जरुरत बा दिमाग में.


text:
डोनाल्ड ट्रंप
डोनाल्ड ट्रंप (जनम 14 जून 1946) यूनाइटेड स्टेट्स ऑफ अमेरिका के निर्वाचित राष्ट्रपति हवें। ट्रंप, पिछला राष्ट्रपति बराक ओबामा के जगह लिहलें आ अमेरिका के 45वाँ राष्ट्रपति बनलें।[3] वर्तमान में डोनाल्ड ट्रंप दि ट्रंप ऑर्गेनाइजेशन के अध्यक्ष आ चेयरमैन बाड़ें।
ट्रम्प के जनम न्यूयार्क शहर में भइल आ ऊ अर्थशास्त्र में डिग्री लिहले हवें। 2016 में फ़ोर्ब्स सूची में ट्रंप के दुनिया के सभसे धनी लोग में 324वाँ आ अमेरिका में 156वाँ अस्थान बाटे।
ट्रंप जून 2015 में रिपब्लिकन पार्टी के उमीदवार के रूप में अमेरिका के राष्ट्रपति के चुनाव लड़े के घोषणा कइलेन। चुनाव प्रचार के दौरान इनके कई ठे बयान आ ट्विटर पर कइल ट्वीट सब पर बिबाद भइल।
ट्रम्प एह चुनाव में अपने मुकाबिला में लड़ रहल डेमोक्रेटिक कैंडिडेट हिलेरी क्लिंटन के हरा दिहलें आ अब अमेरिका के पैंतालिसवाँ राष्ट्रपति बनलें। ऊ रूजवेल्ट के बाद दुसरा अइसन राष्ट्रपति बाड़ें जे न्यूयॉर्क में पैदा भइल होखे।
सुरुआती जीवन[संपादन]
ट्रंप के जनम 14 जून 1946 के, न्यूयॉर्क शहर के क्वींस नाँव के इलाका में भइल। ट्रंप अपने माई-बाबूजी के पाँच गो संतानन में दुसरा हवें आ उनके भाई बहिन में अब तीन लोग जियत बाटे: मेरियान, एलिजाबेथ आ रॉबर्ट। ट्रम्प के बड़ भाई फ्रेड जूनियर शराब पिए के लत के कारण 1981 में मरलें आ ट्रंप के मोताबिक ई घटना उनके शराब आ सिगरेट छोड़े के वजह बनल।
ट्रंप अपना पिता के साइड से जर्मन मूल के आ महतारी के साइड से स्कॉटिश मूल के बाड़ें। इनके महतारी-बाबू दुनों लोग के जनम यूरोप में भइल आ ऊ लोग न्यूयॉर्क में 1936 में बियाह कइल। इनके एगो चाचा जॉन जी ट्रंप मैसच्यूसेट्स इंस्टीट्यूट ऑफ टेक्नॉलाजी में प्रोफ़ेसर रहलें।
इनके परिवार के एक ठो दुमंजिला मकान न्यूयॉर्क के क्वींस एरिया में जमैका एस्टेट में रहल जहाँ ट्रंप के बचपन बीतल आ ऊ कीव-फॉरेस्ट स्कूल में आपन सुरुआती पढ़ाई कइलेन। 13 बरिस के उमिर में ट्रंप घर छोड़ दिहलें आ न्यूयॉर्क मिलिटरी ऐकेडमी में दाखिल भइलेन जहाँ से ऊ आठवीं कक्षा आ हाई स्कूल पूरा कइलें। एकरा बाद ट्रंप फोर्डहम यूनिवर्सिटी में दू साल पढ़लें आ ओकरे बाद यूनिवर्सिटी ऑफ पेंसिलवेनिया के व्हार्टन स्कूल ऑफ फाइनेंस एंड कॉमर्स में दाखिला लिहलें। मई 1968 में ट्रंप अर्थशास्त्र में बैचलर ऑफ साइंस के डिग्री लिहलें।
बिजनेस कैरियर[संपादन]
रियल एस्टेट[संपादन]
डोनाल्ड ट्रंप के बिजनेस कैरियर रियल एस्टेट (अचल संपत्ति) के धंधा से सुरू भइल। उनके पिताजी एही धंधा में रहलें आ ट्रंप के भी अपना ग्रेजुएशन के पढ़ाई पूरा करे से पहिलहीं अपने बाबूजी के काम में मदद करे के मोका मिलल। ओकरे बाद ट्रंप के पहिला प्रोजेक्ट उनके ग्रेजुएशन के पढ़ाई के दौरान मिलल जब उनके सिनसिनाती में स्विफ्टन विलेज अपार्टमेंट्स के पुनर्जीवित करे के काम मिलल। दि ट्रंप ऑर्गेनाइजेशन द्वारा 1972 मे स्विफ्टन विलेज के $67.5 लाख में बेचल गइल।
ट्रंप एह कंपनी के 1971 में अध्यक्ष बनल रहलें, आ एकरे बाद उनके पहिला काम एह कंपनी के नाँव बदल के दि ट्रंप ऑर्गेनाइजेशन कइल रहल। 1973 में ट्रंप आ उनके पिता पर जस्टिस डिपार्टमेंट द्वारा ई आरोप भी लगावल गइल कि ऊ लोग रंगभेद करत बाटे।
ट्रम्प के पहिला बड़ा मोका मैनहट्टन में ग्रैंड हाईट होटल के डेवलपमेंट रहल, 1987 में।
1983 में ट्रंप टावर के निर्माण पूरा भइल। ई एक ठो 58 मंजिला गगनचुंबी इमारत बाटे जे मिडटाउन मैनहट्टन में बा। एह प्रोजेक्ट खातिर जमीन इत्यादि खातिर नेगोशियेशन में ट्रंप के सफलता के तारीफ़ भइल। 1984 में, अटलांटिक सिटी में हाराह'स एट ट्रंप प्लाजा खुलल। 1988 में ट्रंप द्वारा मैनहट्टन के प्लाजा होटल के अधिग्रहण क के एकर पुनरुद्धार कइल गइल आ अब ई ट्रंप ताजमहल के नाँव से जानल जाला। बिल्डिंग इत्यादि के अलावा ट्रंप गोल्फ कोर्स के निर्माण भी कइलेन।
अन्य[संपादन]
1983 में ट्रम्प के टीम न्यू जर्सी जेनरल्स के यूनाइटेड स्टेट्स फुटबाल लीग के चार्टर्ड सदस्यता मिलल। ट्रंप एह सदस्यता के बाद लीग के ज्यादातर टीम सभ के ई बिस्वास दियावे मे कामयाब भइलें कि एकर मैच बसंत आ गर्मी के समय आयोजित करे के बजाय पतझड़ के मौसम में करावल जाय, जब नेशनल फुटबाल लीग के मैच होलें, आ एकरा से इनहन के बिलय करे में मदद मिली। 1985 के सीजन के बाद न्यू जर्सी जनरल्स के हाउस्टन गैम्ब्लर्स के साथ बिलय हो गइल। हालाँकि यूनाइटेड स्टेट्स फुटबाल लीग के फ्रेंचाइजी सभ के संख्या अब 7 गो रहि गइल रहे आ एकरा के आपन काम समेटे के पड़ल।
फुटबाल के आलावा ट्रंप कुछ अन्य खेल सभ में भी सक्रियता देखवलें। बॉक्सिंग के कुछ मैच आयोजित करववलें। आ एक ठो साइकिल रेस प्रतियोगिता भी सुरू कइलेन जेवन कुछ सीजन ले चलल।
एकरे अलावा ट्रंप सौन्दर्य प्रतियोगिता सभ से जुड़ल रहलें। एह में भी कई तरह के बिबाद के सामना करे के पड़ल।
डोनाल्ड ट्रंप, एक ठो फॉर-प्रॉफिट यूनिवर्सिटी भी खोललें। ट्रम्प यूनिवर्सिटी सन 2005 से 2010 ले चलल आ कई ठे कानूनी बिबाद के कारण बंद हो गइल।
संदर्भ[संपादन]
- ↑ Gillin, Joshua (August 24, 2015); "Bush says Trump was a Democrat longer than a Republican `in the last decade’"; PolitiFact; पहुँचतिथी 2015-10-21.
- ↑ Sargent, Hilary (जनवरी 22, 2014); "The Man Responsible for Donald Trump’s Never-Ending Presidential Campaign"; Boston.com;
A New Hampshire Republican activist named Mike Dunbar dreamed up the idea of a Donald Trump presidency [in] early summer of 1987... Dunbar launched a ‘Draft Trump’ campaign... Stories about a possible Trump presidency ran in newspapers across the country... (Trump was registered as a Democrat at the time...)
- ↑ http://www.bbc.com/hindi/international-37919594


text:
सिनेमा भोजपुरी के सदाबहार सुपर स्टार रवि किशन संसद में गृह मंत्री पी. चिदंबरम के भोजपुरी बोलला के स्वागत कइले बाड़न. रविकिशन के लागत बा कि अठवीं अनुसूची में भोजपुरी के शामिल करे के राह साफ होखत बा.
बीकानेर में अपना एगो हिंदी फिल्म के शूटिंग में व्यस्त रवि किशन कहलन कि संसद के कार्यवाही देखत दौरान ऊ कबहियो गृह मंत्री पी.चिदंबरम के हिंदी में बोलत नइखन देखले बाकिर आजु आठवी अनुसूची में भोजपुरी के शामिल करावे खातिर आइल ध्यानाकर्षण प्रस्ताव पर भोजपुरी में आश्वासन देके चिदम्बरम देश-विदेश के करोडो भोजपुरियन के दिल जीत लिहलन.
रवि किशन के कहना बा कि भोजपुरी भाषा के साहित्य त समृद्ध बटले बा ओकर एगो वैभवशाली इतिहास रहल बा दुख क बात बा कि एकरा के संविधान के अनुसूची में शामिल नइखे कइल गइल. बाकिर आजु चिदम्बरम के अंदाज से साफ लागत बा कि सरकार मन बना लिहले बिया कि जल्दी से जल्दी भोजपुरी के संवैधानिक मान्यता दे दिहल जाव..
(उदय भगत के रपट)


text:
{"_id":"65663","slug":"Ghazipur-65663-59","type":"story","status":"publish","title_hn":"\u0939\u092e \u0938\u0941\u0928\u092c \u0938\u092c\u0915\u0930, \u092e\u0917\u0930 \u0915\u0930\u092c \u0906\u092a\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
हम सुनब सबकर, मगर करब आपन
Ghazipur
Updated Thu, 14 Jun 2012 12:00 PM IST
गाजीपुर। जैसे-जैसे निकाय चुनाव की तिथि नजदीक आती जा रही है, वैसे-वैसे चुनावी अखाड़े में दांव लगाने वाले प्रत्याशियों की धड़कनें भी तेज होती जा रही है। बुधवार को अड़ी पर छिड़ी बतकही....। विरोधी लाख प्रयास कर लें, मगर जीत हमरे प्रत्याशी क ही होई। काहे कि ऊनकर नेतागिरी से बहुत मतलब ना है, ऊ त समाजसेवी हऊअन। अगर मतदाता लोगन क मेरबानी हो जाई, अऊर ऊ चुनाव जीत जईहन त अध्यक्ष के कुर्सी पर बईठके जनता क सेवा करिहन। तोहार कहे क ई मतलब ह राकेश कि तोहरे प्रत्याशी के आगे बाकी कुल चुनाव लड़े वाले लोग बेकार बाड़न, मगर हमके तू एक बात बतावा कि तोहरे प्रत्याशी क केतना लोगन चेहरा देखले बाड़न। बहुत लोग त चुनाव मैदान में आवे के बाद उनकर नाम सुनत बाड़न। हमके समझ में ना आवत ब कि तू कऊने बल पर अपने प्रत्याशी के जीत क दावा करत बाड़ा। अच्छे-अच्छे राजनीति क जानकार लोग भी जबान से ऐतना आसानी से कोहू के चुनाव ना जीता देवेलन। केहू के आगे अईसे अपने प्रत्याशी क गुणगान मत करिहा। तू त अईसन बात करत बाड़ा अखिलेश, जईसे तोही बहुत बड़ा राजनीति क जानकार बाड़ा। विधानसभा चुनाव में भी तू बहुत भाजत रहला, मगर वोटवा क किनती होले के बाद तोहार मुंह बंद हो गईल रहल। का बहस करत बाड़ा लोग। अरे मनोहर भइया ई राकेश कहत बाड़न कि उनके प्रत्याशी क जीत पक्का ह। तू लोगन झूठही आपन खोपड़ी खराब करत बाड़ा। अरे भइया जेहके जनता चाही, ओकर जीत होई। अच्छा ई बतावा मनोहर भइया तू केहके वोट देबा। देखा भइया लोग हम सुनब सबकर मगर करब आपन।
गाजीपुर। जैसे-जैसे निकाय चुनाव की तिथि नजदीक आती जा रही है, वैसे-वैसे चुनावी अखाड़े में दांव लगाने वाले प्रत्याशियों की धड़कनें भी तेज होती जा रही है। बुधवार को अड़ी पर छिड़ी बतकही....। विरोधी लाख प्रयास कर लें, मगर जीत हमरे प्रत्याशी क ही होई। काहे कि ऊनकर नेतागिरी से बहुत मतलब ना है, ऊ त समाजसेवी हऊअन। अगर मतदाता लोगन क मेरबानी हो जाई, अऊर ऊ चुनाव जीत जईहन त अध्यक्ष के कुर्सी पर बईठके जनता क सेवा करिहन। तोहार कहे क ई मतलब ह राकेश कि तोहरे प्रत्याशी के आगे बाकी कुल चुनाव लड़े वाले लोग बेकार बाड़न, मगर हमके तू एक बात बतावा कि तोहरे प्रत्याशी क केतना लोगन चेहरा देखले बाड़न। बहुत लोग त चुनाव मैदान में आवे के बाद उनकर नाम सुनत बाड़न। हमके समझ में ना आवत ब कि तू कऊने बल पर अपने प्रत्याशी के जीत क दावा करत बाड़ा। अच्छे-अच्छे राजनीति क जानकार लोग भी जबान से ऐतना आसानी से कोहू के चुनाव ना जीता देवेलन। केहू के आगे अईसे अपने प्रत्याशी क गुणगान मत करिहा। तू त अईसन बात करत बाड़ा अखिलेश, जईसे तोही बहुत बड़ा राजनीति क जानकार बाड़ा। विधानसभा चुनाव में भी तू बहुत भाजत रहला, मगर वोटवा क किनती होले के बाद तोहार मुंह बंद हो गईल रहल। का बहस करत बाड़ा लोग। अरे मनोहर भइया ई राकेश कहत बाड़न कि उनके प्रत्याशी क जीत पक्का ह। तू लोगन झूठही आपन खोपड़ी खराब करत बाड़ा। अरे भइया जेहके जनता चाही, ओकर जीत होई। अच्छा ई बतावा मनोहर भइया तू केहके वोट देबा। देखा भइया लोग हम सुनब सबकर मगर करब आपन।


text:
सीवान के बुढ़िया माई – सबकर मनोकामना पूरन करे वाली माई
सीवान के ऐतिहासिक गांधी मैदान के उत्तर-पुरुब की ओर जाये वाला रास्ता में स्थापित बुढ़िया माई के महत्ता बहुत पुरान बा. कबो जंगली माई के नाम से प्रसिद्ध बुढ़िया माई दुर्गा माई के वृद्ध रूप के रूप में पूरा बिहार में मसहूर बानी। कहल जाला की बहुत पहिले जब सीवान-छपरा रोड के उत्तर एक-आध गो खपरैल माकन छोड़ के सब जंगल रहे – एक आध माकन के छोड़ के सब ओर जंगल झाड़ी रहे जहाँ लोग दिनों में जाये से डेराव – ओहि जंगल झाड़ी के बीच से हो के ईगो पगडण्डी जंगली माई के छोट मंदिर तक जात रहे. हर सोमार आ शुक के कसेरा टोली सीवान से मेहरारू लोग गीत गावत जंगली माई के मंदिर तक जॉव आ पूजा कर के वापस आवे लोग.
जब सीवान सादर अस्पताल बनल त ओकरा संगे ‘चिराई घर’ (पोस्टमार्टम हाउस) भि बनल तब ओकरा अगल बगल दलित आ महादलित समाज के लोग जंगल झाड़ी के काट के आपन घर बनावे लागल लोग. जब केहु के मरला पर लोग दुखी मन से चिराई घर तक आवे लोग तब ओ लोग के जंगली माई के मंदिर जवान बगल में ही रहे में जा के अपना दुःख के शांति के प्राथना करे लोग– आ तब जंगली माई के ईगो नया नाम मिलल – चिरई घर वाली माई।
ई करीब ८०-९० साल पाहिले के बात ह.
धीरे धीरे लोग के सरधा ए मई में बढे लागल आ तब माई के अस्थान पर माटी के ईगो कमरा भी लोग बना दिहल. आ लोग बराबर पूजा पथ करे लागल। लोग पूजा पथ त बराबर करे बाकिर ओजुगा पानी के बड़ा दिक्कत रहे. तब माई के महिमा भइल आ तब सन १९१९ में रामहित राम कसेरा ओजुगा ईगो कुँवा खोदवा दिहनि – जवन की आजो मौजूद बा. सन १९२६-२७ में मंदिर के पक्का निर्माण सीताराम साह जी द्वारा करावल गइल आ उन्हें के सहयोग से रामजी प्रसाद मूर्तिकार द्वारा माई के पिंड के जगह पर ईगो माटी की मूर्ति के निर्माण भइल जवना के आजो पूजा होला।
धीरे धीरे सीवान जवान की ओ घरी एगो छोट मोट बाजार खानी रहे उ शहर के रूप में विकसित होखे लागल आ धीरे धीरे सब जंगल झाड़ी के काट के लोग घर बना के रहे लागल आ धीरे धीरे हर सावन आ दसहरा में माई के दरबार में लोग के भीड़ होखे लागल। तबले माई के मंदिर के दीवाल त इंट के हो गइल रहे बाकिर छत खपड़ा के रहे. तब मंदिर के बगल के निवासी जय गोविन्द सिंह मोख्तार लोग के संगे मिल के मंदिर के छत के पक्का बनवा दिहले.
बुढ़िया माई के मंदिर खातिर मोहन प्रसाद मास्टर साहेब के योगदान अतुलनीय बा, इन्हा के लोग गुरूजी के नाम जाने ला – १९६८ से मोहन प्रसाद जी रोज बिना बुढ़िया माई के दर्शन के कही न जाइ आ उन्हे के हर सनीचर के दिन भर उपवास रह के माई के विशेष पूजा कर के नया कपडा चढ़ा के नारियल चढ़ा के पूजा करे के सुरु कइनी।
धीरे धीरे समय बितत गइल – लोग बढ़त गइल बाकिर बरखा बुनी के समय लोग के पूजा करे में दिक्कत होखे काहे से की मंदिर निचे रहे आ बरखा के पानी मंदिर में घुस जाव। तब १९९२ में गुरु जी आ सीवान शहर के दोसर लोग सब मिल के मंदिर के ऊँचा उठा के नया सीरा से बनवावे के सोचल लोग आ जून १९९२ में मंदिर के निर्माण सुरु भइल आ २५ अगस्त १९९२ में बन के तैयार भइल आ तब ईगो बहुत बढान पूजा के आयोजन भइल जवना में आचार्य बननी श्री लाल बाबा आ पंडित त्रिलोकी नाथ पाण्डेय। एही यज्ञ में पहिला हाली ”बुढ़िया माई ” के नाम से निमंत्रण पत्र बंटाइल आ पूजा पाठ भइला के बाद आरती भइल आ हजारों लोग एक साथ बुढ़िया माई के जयकारा लगावे लगले आ तबसे कबो के जंगली माई अब बुढ़िया माई के नाम से प्रसिद्ध हो गइली।
वइसे त माई के पूजा कहियो हो सकेला बाकिर जब बात बुढ़िया माई के पूजा के होखे टी शनिचर के साम के ५ बजे के बाद भक्त लोग अपना हाँथ में नारियल लेहले अपना अपना घर से बुढ़िया माई के मंदिर में चल देला। । सबसे पाहिले गुरु जी माई के चरण में नारियल अर्पित करेनी आ ओकरा बाद भक्त लोग. इंहा पूजा करे वाला भक्त लोग माने ले के बुढ़िया माई के मंदिर में आ के पूजा कर के जवन भी माँगल जाला ओ के माई जरूर पूरा करेनि.
त प्रेम से बोलीं – बुढ़िया माई की जय
भोजपुरी में माई के कहानी के लेखक – हिमांशु भूषण पाण्डेय, प्रोफेशनल्स डेन कम्प्यूटर्स न साइबर डेन, उज्जैन मार्किट, सीवान (आखर के फेसबुक पेज से)


text:
जाड़ा-पाला से सिहरत-ठिठुरत चिरई-चुरुंग,धूर -धक्कड़ से सनल-पटल पेड़- रूख, उकठल -सुनसान खेत- सीवान अउर थकल -उदासल धरती क हरस-सरस के सिंगार करे आवेले बसन्त रितु। एह समय धरती -आकास सगरो उछाहे -उछाह देखाला।किसिम -किसिम क फूलन के सुगंध से फुलवारी मह-मह महक उठेले, बाग़-बगइचा बउरा उठेला। सरसों क पीयर सोनहुल रंग से खेत दमक उठेला। माने रितुवन में सबसे चटख, सबसे सुघर ,सबसे सुगन्धित ,सबसे मनभावन रंग ह रितुराज बसंत ।एह रितु में सगरो मनलुभावन, मोहन आनन्द देखे के मिल जाला। सांच पूछीं त इ आनन्द नवसृजन क ह,पतझड़ के…Read More
Category: सम्पादकीय
प्रेम -प्रेम सब कोई कहे ,प्रेम न चीन्हे कोई…..
साहित्य -सरिता क फरवरी अंक “प्रेम -विशेषांक ” ह। ग्यानी -ध्यानी पुरखा -पुरनिया प्रेम के अकथ -अबूझ कहले हउवन।सचहूं, कहाँ केहू गुन-गथ पउलस प्रेम के ? जे एह अबूझ के बूझ लिहलस ऊ परम आनंद में मगन,सुध -बुध बिसरवले मगन मन गावे -नाचे लगल आ दीन -दुनिया से बेखबर ‘चैतन्य ‘ हो गइल,’मीरा’ हो गइल।कबीर ,तुलसी ,रैदास हो गइल।पीर में मातल,नेह में भोरल ‘घनानंद’ हो गइल।केतना -केतना कहाइल, केतना गवाइल, केतना बखानल गइल बाकिर प्रेम क खिस्सा ,कहनी ,गीत,ओतने अजान, ओतने रहस्यमय,ओतने नया, ओतने पुरान आजो ह जेतना सृष्टि के…Read More
आपन बात
आभाषी दुनिया के मकड़जाल मे अझुराइल अदमी के लग्गे अपने भाषा के लेके केतना समय बा , एकर उत्तर खोजे के जरूरत नइखे । उत्तर सगरों छीटाइल बा , देखि समझी आउर बिचारी । ना जाने केतनी भोजपुरी के पत्र पतिरका कब शुरू भइनी स , आ कब बन्न हो गइनी स , केतना जाने के मालूम बा ? ओहमे एगो पतिरका इकाई के अंक से दहाई के अंक मे पहुँच रहल बा , सराहे जोग बा । जवन समाज अपने कर्मठता ला जानल जाला , आज उहे समाज आपन…Read More
आपन बात
आजू के भागमभाग दौर में भोजपुरी के पत्र-पत्रिका चलावल कवनो खेल ना ह. आज जब पठनीयता कम भइल जात बा आ लोग आभासी दुनिया में आकंठ डूबल जा रहल बा एह बीचे आपन उहे आभासी मंच पर उपस्थिति दर्ज करावल उहो, नियमित रूप से कवनो ठठ्ठा बात ना कहल जाई. ‘भोजपुरी साहित्य सरिता’ लगातार एह दिसाई आपन प्रासंगकिता बनवले बा. बहुत थोडके समय में बहुत साहित्यकार लोगन के एगो लमहर जमात खड़ा में जहवां उ सफल बा उहें रोज –ब- रोज नया कलमकार के देश-विदेश से खोजे में सफलो भइल…Read More
आपन बात
भोजपुरी साहित्य सरिता क इ अंक आप लोगन के सौंपत के बहुत हर्ष होत बा। सबसे बड़ी खुशी क इ बात ह कि ई अवसर कार्तिक महिना के बा । कउनो राष्ट्र देश के सांस्कृतिक वैभव क परिचायक उहवां के लोक साहित्य होखेला। जवने से उहवां के संस्कार परंपरा जीवन आदर्श उत्सव विषाद नायक नायिका रितु गीत विवाह गीत भजन राजनीतिक सामाजिक धार्मिक गीतन के बोल में समाहित रहेला। वइसे तो हर देश के आपन एक परम्परा होखेला लेकिन हमरे देश के बात निराला बा। इहवा “कोस -कोस पर बदलें…Read More
आपन बात
साहित्य के चउखट पर ठाढ़ ऊँट कवने करवट बइठ जाई , आज के जमाना मे बूझल तनि टेंढ ह । कब के टोनहिन नीयर भुनभुनाए लागी आ कब के टोटका मार के पराय जाई ,पते ना चले । आजु के जिनगी मे कवनों बात के ठीहा ठेकाना दमगर देखाई देही , भरोष से कहलों ना जा सके । एगो समय रहे जब मनई समूह मे रहत रहे , अलग समूह – अलग भाषा –बोली , रीत – नित सभे कुछ कबीला के हिसाब से रहे । ओह कबीलन मे अपने…Read More


text:
नेपाल में भइल विमान हादसा में 50 लोग के मौत
काठमांडू 12 मार्च (रायटर). नेपाल के राजधानी काठमांडू के त्रिभुवन अंतरराष्ट्रीय हवाई अड्डा पर आजु बंगलादेश के एगो विमान दुर्घटनाग्रस्त हो गइल आ एह हादसा में नाहियो त 50 लोग के मौत हो गइल. एह विमान में 71 लोग सवार रहल.
हवाई अड्डा महाप्रबंधक राज कुमार छेत्री बतावत बाड़न कि बंगलादेश के राजधानी ढाका से आइल यूएस-बंगला एयरलाइंस के विमान हवाई अड्डा के बाड़ से टकरा गइल जेहसे ओकरा में आगि लाग गइल. आग लगला का बाद विमान हवाई अड्डा का सड़क के किनारे खेत में जा रुकल.
सेना प्रवक्ता गोकुल भंडारी बतवलें कि अब ले 50 गो शव निकालल जा चुकल बा. दुर्घटनाग्रस्त बोम्बाडियर क्यू 400 विमान में सवार कई लोग के बचा लीहल गइल बा बाकिर अबहियों नव लोग के पता नइखे चलल.


text:
भोजपुरी सिनेमा के महारथी निर्माता रामाकान्त प्रसाद, जे अबले “लागल रहऽ ए राजा जी, दिवाना,” आ “दाग” जइसन ब्लाकबस्टर फिल्म दे चुकल बाड़न, अब “दिलजले” ले के आ रहल बाड़े. फिल्म के अब पोस्ट प्रोडक्शन वाला काम चल रहल बा. “दिलजले” के मुख्य कलाकारन में निरहुआ, रानी चटर्जी, विराज भट्ट, स्वाति वर्मा, बाली, आनन्द मोहन, रीतू पाण्डेय, संतोष श्रीवास्तव, दीपक भाटिया, गोपाल राय वगैरह लोग शामिल बा. फिल्म में सोलह गो गाना बा जवना में से आयटम डांसर सीमा सिंह आ श्रीकांकनी पर कई गो गाना खास कर के फिल्मावल गइल बा. फिल्म के होली का अवसर पर रिलीज करे के तइयारी चलत बा.
(स्रोत – प्रशान्त-निशान्त)


text:
बिहार झारखण्ड के सिनेमा हॉलन में भोजपुरी फिल्म के मशहूर निर्माता अभय सिन्हा आ हिन्दी फिल्मन के जानल मानल निर्माता टी॰पी॰अग्रवाल के जोड़ी के बनावल आ सितारन से जगमगात भोजपुरी फिल्म आज के करण अर्जुन रिलीज होखे जा रहल बा. एह फिल्म में भोजपुरी किंग दिनेशलाल यादव निरहुआ करण का जोरदार एक्शन वाली भूमिका में आ प्रवेशलाल यादव कॉलेजिया विद्यार्थी अर्जुन का भूमिका में रहीहें. दिनेशलाल के नायिका पाखी हेगडे आ प्रवेशलाल के नायिका कृष्णा खंडेलवाल होखीहें. बॉलीवुड के जानल मानल खलनायक टीनू वर्मा एह फिल्म के खलनायक का भूमिका में आ नीलिमा सिंह महतारी का भूमिका में बाड़ी.
फिल्म के कहानी आ निर्देशन हैरी फर्नाण्डिज के ह. विनय बिहारी आ प्यारेलाल यादव के लिखल गीतन के संगीत दिहले बाड़े धनंजय मिश्रा. छायाकारी अकरम खान के, मारधाड़ आर॰पी॰यादव के, नृत्य निर्देशन पप्पू खन्ना के, कला विजय दास के, आ संवाद मनोज सिंह के ह.
फिल्म के बाकी कलाकारन में अनूप अरोड़ा, पुष्पा वर्मा, सुदेश कौल, धामा वर्मा, गुफी पेंटल, सुर्या, आ आयटम गर्ल संभावना सेठ आ सीमा सिंह बाड़ी.
(स्रोत : प्रशान्त निशान्त)


text:
केन्द्र के केबिनेट त तिलाक का खिलाफ बने वाला तलाक के मंजूरी दे दिहलसि बाकिर ई कानून मुसलमाने प लागू होखे वाला बा. अपना के हिन्दू कहे बतावे वाला जनेऊधारी बरहमन लोग के दिहल तिलाक का खिलाफ एह कानून के इस्तेमाल ना हो पाई आ ई जान सुन के जनेऊधारी बरहमन के गोल के राहत मिल गइल बा. अबकी का गुजरात चुनाव में जवना तरह से मुस्लिम जमात के तिलाक द् दीहल गइल ओह तरह के अनेत कबो ना भइल रहुवे. गुजरात के गोथरा का बाद भड़कल बरीस 2002 का दंगा का बाद से अबहीं हाल ले ओह दंगा के चरचा करि करि के मुसलमान भोट बिटोरे वाली कांग्रेस अबकी अपना के जनेऊधारी बरहमन घोषित क दिहलसि आ गलतिओ से मुसलमानन के कवनो चरचा ना कइलसि. हमरा लागल बा कि एहू तरह के तिलाक का खिलाफ कवनो कानून होखे के चाहीं. आखिर अब मुसलमानी भोट बैंक के का होखी. ऊ अब केकर मुँह देखी. सेकुलर गोल अगर एह तरह से मुँह फेरे लागी त दीन ईमान कइसे बाची.
साथही इहो सोचे वाली बाति बा कि केहू अपना के एगो खास जाति के कइसे बता सकेला अगर ओकर बाप महतारी दोसरा जाति भा मजहब के हवे. बबुआ के जनेऊधारी बरहमन बतावे वाला लोग के एह बारे में बतावे के चाहीं कि दोसरा जाति धरम के बाप महतारी के जामल बबुआ के जाति कवना परम्परा से बदलल जा सकेला. मानत बानी कि अपना के हिन्दू कहे बतावे खातिर कवनो कर्मकाण्ड के जरुरत ना होखे. रउरा अपना के हिन्दू कहल बानी त रउआ हिन्दू हईं. बाकिर अपना के कवनो खास जाति के बतावल रउरा बस में नइखे. एकर फैसला सामाजिक परम्परे से तय कइल जा सकेला आ ऊ एकर इजाजत ने देव कि बबुआ के जनेऊधारी बरहमन बतावल जा सके. आ शायद एही चलते बबुआ के हाल ई हो गइल कि – ना खुदा ही मिला ना बिसाले सनम, ना इधर के रहे ना उधर के रहे.
गुजरात के चुनाव पर अतना जोरदार आ धारदार चरचा चलल कि सगरी दुनिया के धेयान एही प लागल बा. लोग के बतावे के पड़त बा कि हिमाचलो प्रदेश में भोट करावल गइल बा आ काल्हुए ओकरो फैसला आवे वाला बा. एह चुनाव में कांग्रेस के माथ अइसन चकराइल बा कि ओकरा बुझात नइखे कि कवन किनारा ध के चले. एक बेर ओकरा ईवीएम में धाँधली नजर आवल बा त तुरते इहो दावा कर देत बिया कि जीत ओकरे होखे वाला बा. भई लोग पहिले ई त तय क ल लोग कि ईवीएम से छेड़छाड़ होखे के अनेसा प जोर देबे के बा कि चुनाव जीते के दावा प. अलग बाति बा कि अब महज कुछ घंटा के मामला रहु गइल बा कि नाई नाई बाल कितने ? हुजूर तुरते गिन के बतावत बानी ! गुजरात आ हिमाचल में केहू जीतो एक बाति त तय बा कि सेकूलर गिरोह अबकी का चुनाव में मुसलमानन के खुदा भरोसे छोड़ दिहले बावे. अब बस दीदियो जइसन लोग के भरोसा रहि गइल बा. मोदी के डर अइसन घेर लिहले बावे कि तीन तिलाक जइसन मुद्दो प अबहीं ले सेकूलर गिरोहन के चिल्ल पों सामने नइखे आवत सभे चुप्पी सधले बा. एक सरह से ई खुशी के बाति होखे के चाहीं कि अब राजनीति जाति मजहब से ऊपर उठ गइल बा आ देश हित का बाति प राजनीति के चरचा होखे लागल बा. देश हित का खिलाफ चले वाला लोग देश का दुश्मनन से लुका छिपा के भेंट-घाट करत बा. आ – खैर खून खाँसी खुशी बैर प्रीति मधुपान, रहिमन दाबे ना दबे जाने सकल जहान – हो गइला का बाद ओकरा बुझात नइखे कि आपन चेहरा के दाग कइसे लुकावे.
आजु के बात एहिजे रोकत बानी. अगिला बेर देखल जाई कि बिना यज्ञोपवीत संस्कार करवले अपना के जनेऊधारी बरहमन बतावे वाला के चालबाजी काम आइल कि ना. अबहीं त उनुका ताजपोशी के जश्न मनावे में डूबल बाड़ें उनुकर पीडी सभ. फेर पता ना कब मौका मिले जश्न मनावे के.
(कोलकाता के हिन्दी दैनिक समज्ञा में पिछला अतवार 17 दिसम्बर का दिने अँजोर भइल.)


text:
अभिनेता विनय आनंद आ अभिनेत्री कल्पना शाह के जोड़ी हाल ही में एगो सफल फिलिम “आज का दंबग दमाद” में कमाल के अभिनय कइले बा लोग. सगरी देश में ई जोड़ी धमाल मचा दिहले बिया. आ एब एही जोड़ी के फेरू से आपन धमाल मचावे आ कमाल देखावे ला निर्माता जे. मिश्रा अपना फिलिम ‘बिहारी टाईगर‘ में लिहले बाड़न. ई एगो अइसन नवही क कहानी ह जे समाज के दबंग अत्याचारियन से पुलिस अधिकारी बन के लड़त बा. ई जॉबाज अपना दुश्मनन पर टाईगर का तरह हमला करत बा आ एहीसे फिलिम के नामो राखल गइल बा ‘बिहारी टाईगर‘.
निर्माता जे. मिश्रा के कहना बा कि विनय आनंद अइसन पुलिस ऑफिसर के भूमिका में एकदम फिट बइठेलें एहीसे उनुके के नायक बनावल गइल बा. हीरोइन कल्पनो शाह के एही चलते चुनल गइल बा कि ऊ नरम दिल के बाकिर कठोर देह आ मानस वाली महिला के किरदार में स्वाभाविक लगीहें.
‘बिहारी टाइगर‘ में कल्पना शाह दू तरह के इमेज में बाड़ी. पहिला आध में नरम दिल वाली भावनात्मक प्रेमिका बनल कल्पना रोमांटिक नाच गाना कइले बाड़ी त दोसरका आध में एगो खूंखार शेरनी बन के अपना दुश्मनन के संहार करत बाड़ी.
बाकी कलाकारन में चुन चुन के शाहबाज खान, सुशील सिंह, गिरीश शर्मा, सीमा सिंह, आनंद मोहन, जय तिलक, पूजा सिंह, अनूप अरोरा, जय प्रकाश, उदय श्रीवास्तव, विनोद मिश्रा आ हीरा यादव के राखल गइल बा.
सह निर्माता अनिल खान, निर्देशक समीर खान, संगीतकार पवन मुरादपुरी, गीतकार धनंजय भट्ट, बद्री दास, रवि यादव, नृत्यगुरू कानू मुखजी, संजय, अनिल, छायांकन करेवाला जावेद अखतर नाइक, आ फाइट मास्टर हीरा यादव.
(संजय भूषण पटियाला)


text:
चेन्नई आपदा प पीएम राहत कोष से मिलल सहायता के घोसणा से प्रभावित होके एनसीएस फिल्म्स के बैनर तर बन के तइयार भोजपुरी फिल्म ‘फँस गइले प्रेम’ के टीम फैसला कइले बाड़न कि की मार्च में रिलीज होखे वाला एह फिलिम के आधा कमाई प्रधान मंत्री राहत कोष के दे दील जाई। अतने ना, बैनर में बने वाला हर फिलिम के कमाई के चौथ राहत कोष में दे दीहल जाई।
फैसला लेबे के कारण बतावत कहले बा लोग की एह बड़हन देश में हमेशा कवनो ना कवनो आफत आवत रहेला। आ अगर सभे एह राहत कोष में हमेशा कुछ कुछ डालत रही त राहत बांटे में सरकारो के दिक्कत ना होखी। आ हमहनो के तोष रही कि एहमें हमहनो के योगदान बा।


text:
बसपा सुप्रीमो मायावतीओ सड़क के ओहि ढलान का ओरि जात बाड़ी जवना पर चलत लालू यादव आ राबड़ी देवी के पराभव भइल. उनकर गलत रणनीतिए के परिणाम बा कि उनका दोस्तन के संख्या लगातार कम हो रहल बा आ दुश्मनन के लिस्ट लमहर होत जात बा. विरोधी नेतवन के त ऊ मौका-बेमौका फटकारते रहेली, मीडियो से उनुकर कमे बनेला. इहे वजह बा कि कई बेर सरकार के निमनो काम के जानकारी जनता के ना हो पावे. आ अब त उनुका संवैधानिक संगठननो में खोट लउके लागल बा.
जानकार कहतारें कि बसपा सुप्रीमो के ई बाति कबो नीक ना लागे कि उनुका कामकाज के तरीका में केहू दोसर दखलंदाजी करे. जे अइसन कइल चाहेला ओकरा के ऊ आपन दुश्मन मान लेबेली. जवन समाज मायावती के सिद्धांत से जागल रहे, उतान भइल रहे ओहिजो अब विरोध की चिनगारी शोला बने जा रहल बा.
बिहार में आ गइल बदलाव के सभे देखल. असल में बदलाव के हीरो कवनो नेता ना बलुक राज्य के जनता बिया जवना में तरक्की के ललक जाग उठल बा. ई तरक्की के एगो सिलसिला ह जवन इतिहास का चक्का का तरह चलते जाला – खास तौर से लोकतंत्र में.
जब लोकतंत्र काम कइल शुरू करेला त शुरुआती बिंदू बहुते छोट छोट प्रतीकात्मक बदलावन में होला. पहिला बेर वोट में बरोबरी के हक मिलल आ ओकरा के लागू करवा लिहले सबले बड़ बाति हो जाला. एह पैमाना पर खरा उतरहीं में भारत के दसियन साल लाग गइल. ओह दौरान एक-एक करके ऊ लोग सियासत आ ओकरा मार्फत सशक्तीकरण के हिस्सा बनेलें जिनकर कबो कवनो आवाज ना रहे. ओह दौर में ठोस अर्थ व्यवस्था ओतना मायने ना राखे जतना सोशियॉलजी भअ सियासत. मसलन इंदिरा गांधी खातिर गरीबी हटावल ओतना जरुरी ना रहल जतना “गरीबी हटाओ” के नारा लगाके अपना प्रजा में मेहरबानी के अहसास पैदा कइल रहे.
भारत में लोकतंत्र के भीतर सोशल इंजीनियरिंग के यह सिलसिला बेहद लमहर चलल. कहल चाहीं कि अब 55-60 साल बाद ई पूरा होत लउकत बा. दुनिया में कहीं एकर मिसाल ना मिलर काहे कि कवनो दोसर देश अतना बड़, अतना बेढब, आ अतना गैर-बराबरी वाला नइखे.
जब ई सिलसिला एगो सिवान पर चहुँप जाला, जइसन कि अब हो रहल बा, पूरा देश में तमाम पिछड़ल लोग खुलके वोट देबे लागल बा. उनका दम पर भा उनका नाम पर सरकार बने लागल बाड़ी सँ. जाति के मुद्दा सबसे सफल बनि गइल बा आ जाति में से हीनता के पुरानका अहसास खत्म होखे लागल बा त जाति के सियासत के चमक कम होखे लागल बा. हर फारमूला आपन “एक्सपाइरी डेट” साथही ले के चलेला. जब सामाजिक लक्ष्य हासिल हो जाले त लोग सियासत के दोसरे मतलब खोजे लागेलें जवना के नाम ह राजकाज. ऊ पूछे लागेलें – रउरा हमनी के का दिहनी ? का देबे वाला बानी ? का दिहल चाहत बानी ? उनुका तब महज नारा दे के ना ललचावल जा सके. ऊ ठोस जमीनी बदलाव देखल चाहे लागेलें. ऊ सपना देखे लागेलें. आ अपना तरक्की खातिर कवनो दलितो युवक ओतने जिद्दी हो जाला जतना कवनो सवर्ण युवक.
बिहार में ई जिद सियासत में झलके लागल बा. बाकिर बड़हन सवाल ई बा कि अइसन उत्तर प्रदेश में अबले काहे ना भइल ? यूपी त कई मामिला में बिहारो से विकसित राज्य ह आ ओहिजा ई कुदरती बदलाव पहिलही हो जाये के चाहत रहे ? यूपी में कम-से-कम एक बेर बदलाव खातिर सियासत के चाल तरक्की के भूख के बनावे के पड़ी, ओकरा से साजिश रचे के होखी. बदस्मती से ई कहल मुश्किल बा कि आगा अइसन हो जाई. बिहार के संयोग से नीतीश मिल गइलें, यूपी के के भेंटाई ?
बाकिर आखिरकार सब कुछ पब्लिक के मर्जी आ ओह सपना के ताकत से तय होखे के बा जवना ला हर चीज के बदले पड़ रहल बा. जब पूरा देश, पूरा दुनिया, हर रवायत, हर ताकत ओकरा सोझा मूड़ी नवइले बा त यूपी आ ओकर सियासत भला कवन चीज हऽ ? नामुमकिन साबितो हो जाईं त उम्मीद पलला में हर्जे का बा ? अबकि यूपी में बदलाव के बारी बा.
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ ई लेख उहाँ का अपना ब्लॉग पर हिन्दी में लिखले बानी. अँजोरिया के नीति हमेशा से रहल बा कि दोसरा भाषा में लिखल सामग्री के भोजपुरी अनुवाद समय समय पर पाठकन के परोसल जाव आ ओहि नीति का तहत इहो लेख दिहल जा रहल बा.अनुवाद के अशुद्धि खातिर अँजोरिये जिम्मेवार होखी.


text:
एगो गाँव हल । ऊ गाँव में एगो राजा हलन । राजा के गाँव में एगो नट आउ नटिन आयल आउ आउ खेल-तमासा करे लगल । करते-करते राजा जी के दरवाजा पर पहुँचल । राजा जी कहलन कि हमरो दुरा पर खेल-तमासा करऽ । नटवा बोलल कि चार कोना पर चार गो सिपाही खड़ा कर दीहीं तो खेल करइत ही । राजा जी कहलन कि सिपाही के बदला में चार जगुन चार गो खूँटा ड़ा जाय तो का हरजा हे ? न राजा जी, खेल में चोट लग जायत तो ठीक न हे । से राजा जी चारो कोना पर चार गो सिपाही ठारा कर देलन । नट-नटिन खेल सुरू कैलक । तऽ राजा जी के मन में गड़ गेल कि नटिनियाँ के रख लिहीं । तब नटवा कहलक कि नटनियाँ के रख लिहीं । आउ हमर लास आवत तो जरा देव । राजा जी ओकरा रखीए लेलन । ओकरा बाद नटवा से कहलन कि हमरा नटविद्या सिखा दे । नटवा बोलल कि अपने राजा होके का नट-विद्या सीखवऽ ? तइयो राजा जोर मारलन तो नटवा कहलक कि हम तो न बाकि हम्मर गुरुजी सिखा देतन । तब राजा पूछलन कि ऊ कहाँ पर हथुन ? नटवा बता देलक । नट चल गेल आउ राजा नउवा के लेके नटवा के गुरु के पास नट-विद्या सीखे चल गेल ।
Sunday, February 10, 2008
1.01 नट-विद्या
एगो गाँव हल । ऊ गाँव में एगो राजा हलन । राजा के गाँव में एगो नट आउ नटिन आयल आउ आउ खेल-तमासा करे लगल । करते-करते राजा जी के दरवाजा पर पहुँचल । राजा जी कहलन कि हमरो दुरा पर खेल-तमासा करऽ । नटवा बोलल कि चार कोना पर चार गो सिपाही खड़ा कर दीहीं तो खेल करइत ही । राजा जी कहलन कि सिपाही के बदला में चार जगुन चार गो खूँटा ड़ा जाय तो का हरजा हे ? न राजा जी, खेल में चोट लग जायत तो ठीक न हे । से राजा जी चारो कोना पर चार गो सिपाही ठारा कर देलन । नट-नटिन खेल सुरू कैलक । तऽ राजा जी के मन में गड़ गेल कि नटिनियाँ के रख लिहीं । तब नटवा कहलक कि नटनियाँ के रख लिहीं । आउ हमर लास आवत तो जरा देव । राजा जी ओकरा रखीए लेलन । ओकरा बाद नटवा से कहलन कि हमरा नटविद्या सिखा दे । नटवा बोलल कि अपने राजा होके का नट-विद्या सीखवऽ ? तइयो राजा जोर मारलन तो नटवा कहलक कि हम तो न बाकि हम्मर गुरुजी सिखा देतन । तब राजा पूछलन कि ऊ कहाँ पर हथुन ? नटवा बता देलक । नट चल गेल आउ राजा नउवा के लेके नटवा के गुरु के पास नट-विद्या सीखे चल गेल ।
1 comment:
- bhoj said...
-
नारायण प्रसाद जी, आपकी भाषा साहित्य को देखकर मैं एक अक्षरों का पद भेजना चाहता हूं। कृपया आप मुझे इसे मगही भाषा मेंं सही शब्दों में बदलने कर भेजें। बड़ी कृपा होगी। अपना ईमेल मेरे इस मेल पर भेजें ताकि मैं आपको वह शब्दाक्षर भेज सकूं।
- December 5, 2017 at 9:06 AM


text:
– डॉ. रामरक्षा मिश्र विमल
भादो महीना के अन्हरिया के चौथ के बहुरा कहल जाला.कहीं-कहीं एकरा के गाइ माई के पूजा के परब मानल जाला.गाइ आपन दूध पियाके आदिमी के पालेले आ पोसेले,हमनियो के कृतज्ञ होके गाइ के सम्मान करेके चाहीं, पूजेके चाहीं.ओइसे, हम एकरा के सत्य आउर धर्म का पालन के व्रत मानींले.एह अवसर पर गाइ आ बाघ के माटी के मूर्ति बनाकर पूजन करे के विधान प्रचलित बा.
एह दिन माई-बहिन अपना संतान के रक्षा खातिर व्रत राखेलिन. कहीं-कहीं कुँआर लइकी ई व्रत करेली सन.अइसन साइत एहसे कि माई का सत्य व्रत में अपना जान के मोह ना राखेवाला बछरुओ बाघ का सोझा गइल रहे.एह दिन व्रती पूरा दिन उपासे रहेलिन.
एह दिन खास करके गाइ का दूध पर खाली बछरू के अधिकार मानल जाला.एही से गाइ का दूध से बनल कवनो चीज एह दिन ना खाएके चाहीं.आज उपासे रहिके गाइ, बछरू आ बाघ के माटी के मूर्ति बनाके पूजा कइल जाला.एह व्रत में बाघ बनिके गाइ के परीक्षा लेबेवाला भगवान कृष्ण के कथा सुनल जाला.बहुरा का दिन गऽहूँ आ चाउर से बनल चीज ना खाइल जाला.हमनी किहाँ जौ के सातू(सतुआ) के भोग लगावल जाला आ बाद में ऊहे गुर(गुड़) का सङे खाके पारन कइल जाला.
‘बहुरा’ (चउथि) व्रत के कथा
कहल जाला कि कवनो ब्राह्मण का घर में एगो गाइ रहे.गइया के एगो बछरू रहे.गइया के जब साँझि खा घरे लवटे में देर हो जाए त ओकर बछरुआ बेआकुल हो जात रहे.एक दिन गइया घास चरत-चरत अपना झुंड से बिछुड़ गइलि आ जंगल में बहुत दूर निकल गइलि.अचानक ओकरा सोझा एगो खूँखार बाघ आ गइल.बघवा गइया प झपट्टा मरलसि.तब गइया ओकरासे विनती करे लागलि.कहलसि कि ओकर बछरुआ भोरहीं से ओकर राह ताकत होई.हम ओकराके दूध पियाके लवटि आइबि,तब रउँआ हमराके खाके आपन भूखि मेटा लेबि.बघवा के गाइ प विश्वास ना रहे कि ऊ लवटिके आई.तब गइया सत्य आ धर्म के किरिया खइलसि आ बाघ राजा के लवटिके आवेके विश्वास दियवलसि.बघवा ओकराके अपना बछरू जरे जाए दिहलसि.गइया तेजी में घर पहुँलि,अपना बछरू के जल्दी में दूध पियवलसि आ खूबे चुमलसि-चटलसि.बछरुआ माई के सहमल-सहमल आ चिंतित रूप के भाँप गइल रहे.ओकरा ढेर हठ कइला पर गइया ओकराके सभ बता दिहलसि.ओकरा बाद आपन बचन पूरा करे खातिर बाघ राजा का सोझा गइया अकेले ना गइलि बछरुओ साथे रहे.बघवा ई देखिके बहुते हैरान भइल.ऊ गाइ का बचन का सोझा आपन माथा नववलसि आउर खुशी-खुशी गाइ के अपना घर जाए दिहलसि.कहल जाला कि बाघ का रूप में भगवान श्रीकृष्ण गइया के कि सत्य आ धर्म के परीक्षा लेत रहन.तबे से ‘बहुरा’ के व्रत राखे के परंपरा चलल आ रहल बिया.
व्रत के नामकरण
कहीं-कहीं त प्रचलित बा कि ओह गइया के नाँव ‘बहुरा’ रहे.कहीं-कहीं प्रचलित बा कि ऊ गइया वृंदावन के ‘बहुरा’ बन में रहत रहे,एही से एह परब के नाँव ‘बहुरा’ परल.बाकिर हमरा त ई लागेला कि सत्य आ अपना धर्म पर रहला का कारन गाइ के दिन बहुरल (फेरु से लवटल),एही से एह परब के नाँव ‘बहुरा’ परल.


text:
अंजली श्रीवास्तव अभिनीत भोजपुरी फ़िलिम “कच्चे धागे” पिछला 10 जनवरी से बिहार के 72 गो सिनेमा घरन मे देखावल जात बा.
फिलिम के नायक बाड़े सुपरस्टार आ मशहूर गायक खेसारी लाल यादव.
एह फिलिम मे अंजली श्रीवास्तव के अभिनय के बहुते सराहल जात बा. उनुकर खूबसूरती, अदा, नाच आ अभिनय सब कुछ के लोग तारीफ करत बा.
एकर निर्माता अनिल कुशवाहा आ निर्देशक मंजुल ठाकुर हउवन. मुख्य कलाकारन मे खेसारी लाल यादव, स्मृति सिन्हा, मनोज टाईगर, गोपाल राय, प्रेम दूबे, किरण यादव, रतनेश बरनवाल आ संजय पाण्डेय शामिल बाड़े.
(शशिकांत सिंह, रंजन सिन्हा)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
सम्पादकीय: अंक - 74 (05 अप्रैल 2016)
आवे आला 8 अप्रैल से वर्ष प्रतिपदा विक्रमी संवत 2073, जेवन भारत के सांस्कृतिक रुप से नाया साल हऽ, शुरू हो रहल बा अ उरी सङही नवरात। जलवायु के हिसाब से वर्ष प्रतिपदा के दिन से मौसम बदले शुरू हो जाला। रबी कऽ फसल पाकेला लागेला अउरी किसान आपन महीनन के मेहनत घरे ले जाए लागेला तऽ जन-मजूर अउरी चिरई-चुरूङ के अँजूरी अनाज से भरे शुरू हो जाला। परम्परा के हिसाब से लोग नाया जौ नवरात के पूजा में लगा के भगवान के धन्नेबाद बोलेला। पर आज ई परम्परा बिलाए के वाली बे अउरी जेवन तेवहार कबो लोक के तेवहार रहे आज लोक के नजरी से उतरि गइल बा।
केवनो तेवहार भा परम्परा अपना देश, काल, परिस्थिति, समाज अउरी अर्थबेवस्था के हिसाब से बनेला अउरी बिगरेला। जइसे-जइसे ई बेवस्था बदलेला ओही तरे तेवहार अउरी परम्परा आपन रूप अउरी मतलब दूनू बदलेला। भारत के लोक परम्परा में नाया साल चइत के शुक्ल पख के प्रतिपदा से शुरू होखेला जेवन वर्ष प्रतिपदा कहाला अउरी ई तेवहार कबो भारत के लोक जीवन कऽ अभिन्न हिस्सा रहे पर आज के साँच कुछ अउर बा।
आज के पीढी खाती नाया साल अब 1 जनवरी से शुरू होला ना कि वर्ष प्रतिपदा से। अउरी ई बदलाव बस कुछ दसक में आइल बा। एह बदलाव के विस्तार खाली शहर ले नइखे बलुक गाँव देहातो में अब नाया साल के मतलब 1 जनवरी होखेला। एगो बरिआर सवाल खाड़ा होता कि अइसन का भऽ गकइल बा कि बस कुछ दसकन में गाँव देहातो आपन परम्परा अउरी पुरखन छोड़ जात बा अउरी पछिम के ओर भागल जात बा।
केवनो समाज के बनावे अउरी खाड़ा करे में ओह समाज के शिक्षा बेवस्था के सभसे बरिआर जोगदान होला अउरी ओकरा बाद सभसे महता बा अर्थबेवस्था के। 1857 के बाद भारत के सगरी शिक्षा अउरी अर्थबेवस्था कुछ अइसन बनावे के परियास शुरू होखे लागल कि भारत कें रहे वाला लोगन के अपनी पुरखन पर लाज आवे लागो। एह देश के इतिहास अउरी अर्थशास्त्र के कुछ एह ढंग से पढे-पढावे के परम्परा शुरू कइल गइल कि एह देश ले रहबासी के भीतर नीच के भाव पैदा हो गइल अउरी आजादी के बाद विकास अउरी प्रगतिशीलता के नाँव पर लोगन के जड़ से काटे सिलसिला शुरु भइल जेवन भारत के हर चीझन के गलत अउरी छोटहन बना के पेस करे लागल। बस धीरे-धीरे पश्चिमीकरन कऽ हवा बहे लागल जेवन पहिले शहरन में जोर पड़कलस अउरी परबासी मजूरन के हाथे-गोड़े गाँवन में पहुंचे शुरू भइल। एही घरी सिनेमा, टीवी, सूचना तकनीक अउरी पश्चिमी विचारन के दमे अर्थबेवस्था में आइल विकास सहजोगी बनि एह गति के बढा दिहलस।
सङही नाया साल से लोक के दूर भइला में मौसम, जलवायु अउरी खेती-बारी में तरीका में आइल बदलावो के बहुत बड़हन जोगदान बा। मौसम, जलवायु अउरी विज्ञान तीनों मिल के खेती ढंग अउरी समय के बदल देले बा। अब रबी के फसल वर्ष प्रतिपदा के बहुत बाद पाके शुरू होता आ कटिआ अउरी दंवरी होत जेठ बीत जात बा। अब हाल ई बा नवरात में चढावे खाती नाया अनाज मिलल पहाड़ हो गइल बा अउरी अब लोग पुरान अनाजो पूजा कऽ लेत बा।
तीसरा बरिआर कारन बा देश के सगरी अर्थबेवस्था में आइल बदलाव। कबो एह देस में खेती-बारी, लघु उद्योग आ बेयपार रोजी रोटी कमाए के जरिया रहे। बाकिर अठारहवीं शताब्दी के आखिर से योजनागत ढंग से लघु उद्योग खतम कऽ दिहल गइल अउरी खेती-बारी पर रोजी-रोटी भार आ गइल अउरी आजादी के बाद बड़ उद्योग अउरी बेयपार के महता बढ़ि गइला से सगरी आर्थिक ढांचा बदलि गइल अउरी देखत-देखत खेती-बारी बेकारी के उदाहरन बनि गइल। एह तरे धीरे-धीरे वर्ष प्रतिपदा आपन महता खोवत चलि गइल अउरी आज जे ई कहीं थोरी बहुत जियत बे तऽ नवरात के जूड़ल धार्मिक आस्था के कारन।
-----------------------------------
अंक - 74 (05 अप्रैल 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
भोजपुरी सुपर स्टार विनय आनंद आ सुदीप पांडे क जोरदार मारधाड़ से सजल रोमांटिक एक्शन भोजपुरी फिल्म ‘खूनी दंगल’ के निर्माण सुहानी सुहाना फिल्म्स के बैनर संजय कुमार करत बाड़ें आ प्रस्तुत करत बाड़े कुमार दिवाकर. निर्देशक हउवें जानल मानल निर्देशक श्रीधर शेट्टी. गीतकार राकेश निराला, संगीतकार राकेश त्रिवेदी, कथा लेखक सबा मुस्तफा, पटकथा लेखक सबा मुस्तफा अउर मोहम्मद रफी खान, संवाद लेखक मोहम्मद रफी खान, मारधाड़ निर्देशक हीमल, नृत्य निर्देशक केदार सुब्बा, कैमरा मैन श्रीनिवास आर.
फिल्म के मुख्य कलाकारन में विनय आनंद, सुदीप पांडे, अपूर्वा सिंह, दिव्या श्री, गोपाल राय, उदय श्रीवास्तव, जफर खान, दीपक आनंद, रोहित सिंह मटरू, मोहम्मद रफी खान, संजय कुमार, पुरुषोत्तम ओझा, निरुपमा जी, अर्जुन खोदकर अउर कयूम रजा के नाम बा.
एह फिल्म में पहिला बेर विनय आनंद एगो गाना गवले बाड़े. बाकी गायकन में उदित नारायण, कल्पना, विनोद राठौड़, इंदू सोनाली, अउर ममता राउत शामिल बाड़ी.
(शशिकांत सिंह रंजन सिन्हा के रपट)


text:
टेम्पलेट:Main page about
आप एह समय विकिपीडिया के भोजपुरी संस्करण पर बानी। ई इंटरनेट आधारित एक ठो फ्री ज्ञानकोश हऽ। 15 जनवरी, 2001 के विकिपीडिया का सुरुआत जिम्मी वेल्स आ लैरी सैंगर द्वारा मिल के कइल गइल। अब एकर मलिकाई एक ठो गैर-लाभकारी संस्था 'विकिमीडिया फाउंडेशन' करत बा। विकिपीडिया पर वालंटियर लोग संपादन क के जानकारी बढ़ावे में योगदान करे ला। मई 2017 में कुल 285 भाषा में विकिपीडिया के प्रोजेक्ट चालू रहल; एकरे अंगरेजी संस्करण में 54 लाख+ लेख रहलें आ भोजपुरी संस्करण में 9,000+ लेख रहलें। जे केहू के भी इंटरनेट ले पहुँच बा ऊ विकिपीडिया पर लिख सकत बा।
आपो इहाँ मदद क सकत बानी!
- लेख पढ़ीं: लेख पढ़ीं, दुसरा लोग के भी पढ़वाईं, ई केहू के भोजपुरी सीखे में भी मददगार हो सके लें।
- लिखीं: बढ़ियाँ ज्ञानकोश के बिसेसता हवे सहज आ भरपूर जानकारी वाला लेख। सहज तरीका से बुझा जाए वाली भाषा में इहाँ जानकारी बढ़ावे खातिर लिखीं।


text:
हालिया रिलीज़ आ देखनिहारन के नीक लागत भोजपुरी फिलिम “मुजरिम” के रिपोर्टर राखी बनल राखी त्रिपाठी के किरदार दर्शकन पर जादू कर दिहले बा. मान सोमारिया फिल्म्स के बैनर तले निर्माता बबन यादव आ निर्देशक धीरज कुमार के एह फिलिम में राखी के अपोजिट बाड़न बिग बॉस राहुल रॉय. एड वर्ल्ड से ग्लेमर वर्ल्ड में उतरल राखी भोजपुरी के अकेला अभिनेत्री हई जे दू दर्जनो ले अधिका विज्ञापनन में आपन मौजूदगी दर्ज करवले बाड़ी. एह एड फिलिमन में यू पी टूरिज्म, गुजरात टूरिज्म, बिग बाज़ार, झंडू बाम, खेतान कूलर, चेन्नई सिल्क वगैरह के एड शामिल बा. एकरे अलावे प्रिंटो एड में राखी बहुते सक्रिय बाड़ी.
“मुजरिम” फिलिम में पत्रकार के भूमिका करे वाली राखी त्रिपाठी के मानना ह कि हर किरदार खास होला आ उ हर किरदार खातिर जम के मेहनत करेली जेहसे परदा पर उ किरदार बढ़िया से उभरे. “मुजरिम” में उ पत्रकार के भाव भंगिमा बखूबी जियले बाड़ी. करीब एक दर्जन भोजपुरी फिलिमन के हिस्सा रह चुकल राखी के आवे वाली फिलिमन में जीजा जी की जय हो जल्दिए रिलीज होखी. कई एक फिलिम जल्दिए फ्लोर पर जइहें सँ.
(उदय भगत)


text:
१७ जुलाई के साँझ दिल्ली में जयभोजपुरी डॉटकॉम साइट के सदस्य आपन साइट के पहिलका वर्षगाँठ मनावे जुटलें त सभकर हियाव जुड़ा गइल, आँख भर आइल. अपना नेट के दोस्तन के अपना सामने देख के होखे वाला खुशी के अन्दाज उहे कर सकेला जे एह अनुभूति के भोगले होखे.
भोजपुरी के सबसे बड़ सोशल साइट जयभोजपुरी डॉटकॉम के सदस्य नयी दिल्ली के राजेन्द्र भवन में अपना साइट के पहिलका स्थापना दिवस मनावे जुटल रहलें. हर केहू उत्साह से लबरेज रहे. भोजपुरी टीवी चैनल के चेयरमैन अशोक गु्प्त, भोजपुरी के सबसे लोकप्रिय साइट भोजपुरिया डॉटकॉम के संचालक सुधीर कुमार आ भोजपुरी समाज के कुछ प्रतिष्ठित लोग के उपस्थिति माहौल के अउरी पोढ़ बना दिहले रहे.
परिचर्चा का दौरान सभे सदस्य खास कर के अनूप श्रीवास्तव, शशिरंजन मिश्र वगैरह वरिष्ठ सदस्य भोजपुरी के ओकर हक के सम्मान दिआवे का बारे में बात कइलें. राय इहे रहे क जबले हमनी के नवका पीढ़ी भोजपुरी में बतियावल ना शुरु करी तबले भोजपुरी के विकास के बात बेमानी बा. जब हमनिये का एकरा के बोले में शरमाएम त दोसर काहे इज्जत दी. एहसे भोजपुरियन के चाहीं कि जबो अपना में मिलस त भोजपुरिये में बात करसु. सभका के इहे संदेश दिहल गइल कि अपना संस्कृति के बचावलो राखे के बा आ आधुनिकता से परहेजो नइखे करे के.
सभागार में ताली का गड़गड़ाहट का बीचे पहिलका स्थापना दिवस के केक भानुश्री आ पंकज प्रवीण मिल के कटलें. एह कार्यक्रम के सबसे खास बाति ई रहल कि एहिजा भोजपुरी के आठवीं अनुसूची में शामिल करे वाला रोवल धोवल ना भइल. कहल गइल कि जहिया भोजपुरियन में एका हो जाई तहिया कवनो सरकार रहे ओकरा मजबूरन भोजपुरी के ओकर हक देबही के पड़ी. एहसे पहिले भोजपुरी के मजबूत करे के जरुरत बा.
एगो अउरी विषय पर चरचा भइल कि इंटरनेट पर भोजपुरी के दखल कतना बरियार बा. वरिष्ठ साहित्यकार प्रमोद कुमार तिवारी आ शशि रंजन मिश्रा समेत कई वक्ता एह विषय पर बात कइलें. आजु का जमाना में इंटरनेत एगो विश्वव्यापी मंच के रुप अख्तियार कर लिहले बा आ भोजपुरिया डॉटकॉम वगैरह वेबसाइट भोजपुरी के सबल पहचान दिआवे में लागल बाड़े.
कार्यक्रम के समापन सांस्कृतिक कार्यक्रम से भइल जवना में भानुश्री के गावल गीत “पढ़ीह लिखीह कवनो भाषा, बतिअइह भोजपुरी में” सुन के माहौल में समा बन्हा गइल. विमलेश तिवारी पंडित महेन्द्र मिसिर के लिखल गीत “पटना से बैदा बोलाई द” गा के सभका के गदगदा दिहलन. शशिसागर मनोज तिवारी के गावल कुछ गीत गा के सभका के झूमा दिहलन. अंत में पंकज प्रवीण अपना म्यूजिक अलबम “चाहत में सनम” के कुछ गीत सुना के भरपूर ताली बिटोरलन.
कार्यक्रम के अध्यक्षता सत्येन्द्र कुमार उपाध्याय आ संयोजन मोंटू सिंह के रहुवे.


text:
Home Tags खेसारीलाल यादव और काजल राघवानी
Tag: खेसारीलाल यादव और काजल राघवानी
भोजपुरी फिल्म दीवानापन में खेसारी लाल यादव और काजल राघवानी एक...
अम्बे फिल्म्स् और निर्मल आर्ट्स इंटरनेशनल के बैनर तले बनी भोजपुरी फिल्म दीवानापन में भोजपुरी सिनेमा में पॉपुलर स्क्रीन कपल सुपर स्टार खेसारीलाल यादव...
खेसारीलाल यादव और काजल राघवानी का एक और धमाका भोजपुरी फिल्म...
भोजपुरिया सिने वर्ल्ड के मोस्ट पॉपुलर स्क्रीन कपल खेसारीलाल यादव और काजल राघवानी की जोड़ी एक और धमाके को तैयार हैं। इस बार इन...
खेसारीलाल यादव और काजल राघवानी अभिनीत भोजपुरी फिल्म हम हैं हिंदुस्तानी...
भोजुपरी सुपर स्टार खेसारीलाल यादव और काजल राघवानी अभिनीत भोजपुरी फिल्म हम हैं हिंदुस्तानी प्रदर्शन को तैयार है। भोजपुरी फिल्म हम हैं हिंदुस्तानी को...
खेसारीलाल यादव और काजल राघवानी ने मेंहदी रचाई
मशहूर फिल्म अभिनेता खेसारीलाल यादव और काजल राघवानी राजधानी पटना स्थित मौर्या लोक कांप्लेक्स परिसर में मेंहदी लगवाया। मौका था उनकी अपकमिंग भोजपुरी फिल्म...


text:
भोजपुरी स्टार अभिनेत्री रानी चटर्जी के तीन गो बड़हन फिलिम बॉक्स ऑफिस पर धमाल मचावे के तइयारी में बाड़ी सँ. सबसे पहिले आई ‘एक लैला तीन छैला’ जवना में रानी का संगे तीन जने नायक बाड़ें अरविंद अकेला कल्लु, राकेश मिश्रा आ धर्मेश कुमार.
मल्लाह पु्त्र मुकेश सहनी के बनावल एह फिलिम में रानी एक बेर फेरू एक्शन के तड़का लगावत नजर आइल बाड़ी.
दोसरकी फिलिम होखी ‘बिटिया सदा सुहागिन रहऽ’ जवना में रानी चटर्जी भारतीय नारी के भूमिका में बाड़ी. दू गो अउरी फिलिमन में नायिका बाड़ी. एह फिलिमन, ‘हमके दारू नहीं मेहरारू चाहीं’ आ ‘रानी की हुकुमुत’, के शूटिंग चालू बा.
एह फिलिमन से रानी के बहुते उमेद बा कि एहनी के दर्शक खूबे पसंद करीहें.
(प्रशांत-निशांत)


text:
अपना क्षेत्र में हरदम नया नया प्रयोग करे खातिर मशहूर गीतकार – अभिनेता बिपिन बहार एक साल के एकांतवास का बाद फेर से भोजपुरी जगत में सक्रिय हो गइल बाड़न. हालही में उनकर एगो फिलिम भोजपुरिया डॉन रिलीज़ भइल बा आ एगो फिलिम करेंट मारे गोरिया का म्यूजिक देके . ऊ अपना के म्यूजिक डायरेक्टरो का श्रेणी में खड़ा कर दिहले बाड़े. पिछला साल भर का एकांतवास का बारे में बतियावत बिपिन बहार कहले कि फिल्मी जीवन के बनावटी जीवन से अकुता गइल रहन आ अपना के रिफ्रेश करे खातिर एह सब से दूरी बना लिहले रहन. एही बीच आपन एगो कविता संग्रह पूरा कर लिहले, गाँधी जी के आत्मकथा के भोजपुरी अनुवाद पूरा कर लिहले आ अब दू गो धर्मग्रन्थन के अनुवाद में लागल बाड़न.
बिपिन बहार के अपना बारे में कवनो गलतफहमी नइखे. ऊ अपना के ना त गीतकार मानेलन, ना संगीतकार, ना अभिनेता. हँ एगो गलतफहमी जरुर बा कि ऊ अपना के एगो निमन आदमी जरुर मानेलें. भोजपुरी सिनेमा उद्योग के मौजूदा हालात से ऊ संतुष्ट बाड़े. कहले कि रविकिशन, मनोज तिवारी, निरहुआ, आ पवन सिंह के चलते भोजपुरी सिनेमा उड़ान भरत बा त सुदीप पांडे, प्रवेश लाल, विनय आनंद, पंकज केसरी, उत्तम कुमार, दीपक दुबे, आ मनोज पाण्डे जइसन प्रतिभाशाली कलाकारन के लमहर फेहरिस्त पा के इतराइयो रहल बा.
पूरा बातचीत CineBhojpuri.com पर पढ़ीं.